23 Julie is die 204de dag van die jaar in die Gregoriaanse kalender (205de in skrikkeljare). Daar volg nog 161 dae in die res van die jaar. 685 – Pous Johannes V volg Pous Benedictus II op. 1164 – Keulen ontwikkel tot een van die belangrikste bedevaartsoorde in die Heilige Romeinse Ryk na die relikwieë van die Drie wyse Manne uit die Ooste daarheen gebring is. 1431 – Die konsilie van Basel word geopen.


29 Julie is die 210de dag van die jaar in die Gregoriaanse kalender (211de in skrikkeljare). Daar volg nog 155 dae in die res van die jaar. 370 – Keiser Valentianus verbied kerklikes en monnikke om weduwees en wese lastig te val oor gawes en erflatings. 1619 – Pous Paulus V stel Fernando de Austria, Infante van Spanje, seun van koning Philip III van Spanje aan as kardinaal. 1808 – Francesco Saverio Castiglioni (later Pous Pius VIII) word gevange geneem deur die Franse magte omdat hy hom nie wou onderwerp aan Napoleon nie. 1833 – Pous Gregorius XVI stel Giacomo Monico, patriarg van Venesië en Filippo Giudice Caracciolo, Orat., aartsbiskop van Napels aan as kardinale. 1863 – Die Amerikaanse kaperskip CSS Alabama, onder kapt.


Die jaar 531 was 'n gewone jaar wat volgens die Gregoriaanse kalender op 'n Maandag begin het. Dit was die 31ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad. Slag by Burgscheidungen aan die Unstrut. Die Franke en hulle bondgenote die Saksers verslaan die Thüringers. Dit is begin die einde van die Thüringse koninkryk. Die gebied ten noorde van die Harz word Saksies, ten suide daarvan word Frankies.


Wicca [ˈwɪkə] is die moderne manifestasie van die ou paganisme of heksebeweging wat veral in Anglo-Amerikaanse lande uitgebrei het. Die term Wicca is afgelei uit die ou Angel-Saksiese taal en beteken letterlik "waarsegger" (die vroulike term is wicce, en ook die Engelse woord vir heks, witch, is afgelei van wicca. Algemene kennis wil dit hê dat die woord Wicca moontlik ook uit die Indo-Europese "wic" (wiek), wat beteken om te buig of vleg, afgelei is. Wicca het sy oorsprong in die ou heidense of natuurgelowe, wat die aanbidding van die natuurgeeste praktiseer en sterk klem lê op die eerbiediging van die "groot sabatte" wat met die wisseling van die jaargetye saamgaan. Die belangrikste hiervan is "Samhain" en "Beltane", onderskeidelik op midsomer en midwinter. Wicca is 'n Nieu-Heidense (Engels: Neo-Pagan) geloof en beweging, wat in verskillende lande dwarsoor die wêreld bestaan. Dit het vir die eerste keer in 1954 gewildheid verwerf danksy Gerald Gardner, 'n Britse amptenaar, nadat die Britse Witchcraft Act ("Wet aangaande heksery") afgeskaf is.


9 Oktober is die 282ste dag van die jaar in die Gregoriaanse kalender (283ste in skrikkeljare). Daar volg nog 83 dae. 1562 – Pous Pius IV publiseer sy bul In eligendis, waarin pouslike verkiesings gereël word. 1669 – Pous Clemens IX verklaar Margaret van Savoje salig. 1899 – Om 17:00 oorhandig die staatssekretaris, F.W. Reitz, die Zuid-Afrikaanse Republiek (ZAR) se ultimatum aan die Britse agent in Pretoria, sir William Conyngham Greene; daarin word onder meer geëis dat Britse troepe binne 48 uur aan die ZAR se grense onttrek word. Indien geen antwoord teen 17:00 op 11 Oktober ontvang word nie, sal dit as 'n formele oorlogsverklaring beskou word.


Die jaar 54 was 'n gewone jaar wat volgens die Gregoriaanse kalender op 'n Donderdag begin het. Dit was die 54ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad. 13 Oktober – Claudius word deur sy vrou, Agrippina die jongere, vergiftig. Haar seun, die 17 jarige Nero, word gevolglik die volgende Romeinse keiser (* 10 v.C.).


Die jaar 72 was 'n skrikkeljaar wat volgens die Gregoriaanse kalender op 'n Vrydag begin het. Dit was die 72ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad. Die bouwerk aan die Colosseum in Rome begin in opdrag van keiser Vespasianus. Die koninkryk Commagene word deur Vespasianus geannekseer. Nerva and the Roman Succession Crisis of AD 96-99, Ancient History, Bibliothèque de l'enseignement technique, John D. Grainger, Psychology Press, 2004, ISBN 0415349583, ISBN 9780415349581 bls 81


Die jaar 1408 was 'n skrikkeljaar wat volgens die Gregoriaanse kalender op 'n Vrydag begin het. Dit was die 8ste jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad. 4 Mei – Pous Gregorius XII belê 'n vergadering van die kardinale in Lucca en verbied hulle om die stad te verlaat. Sewe kardinale ignoreer die bevel en vertrek na Pisa. 9 Mei – Pous Gregorius XII benoem sy neef Gabriele Condulmer tot kardinaal-priester van San Clemente. 22 September – Johannes VII Palaiologos, keiser van die Bisantynse Ryk (* 1370)


8 Maart is die 67ste dag van die jaar in die Gregoriaanse kalender (68ste in skrikkeljare). Daar volg nog 298 dae in die res van die jaar. 1118 – Maurice Bourdin word aangestel as Teenpous Gregorius VIII. (miskien 10 Maart). 1618 – Johannes Kepler ontdek derde wet van planetêre beweging. 1702 – Prinses Anne van die Huis van Stuart word Koningin van Engeland, Skotland en Ierland. 1782 – Byna 100 Inheemse Amerikaners sterf deur die toedoen van Pennsilvaniese vigilantes in 'n massamoord wat as die Gnadenhüttenmenseslagting bekend staan. 1816 – Pous Pius VII stel 31 nuwe kardinale aan waaronder Annibale Sermattei della Genga, titulêr aartsbiskop van Tirus, (later Pous Leo XII) en Francesco Saverio Castiglioni, biskop van Montalto, (later Pous Pius VIII). 1816 – Annibale Sermattei della Genga (later Pous Leo XII) word aartsbiskop van Senigallia. 1844 – Oscar I bestyg die troon van Swede-Noorweë. 1962 – Die Castel Bolognese-treinramp vind plaas naby Ravenna in Italië. 1966 – Nelson se Pilaar, 'n groot graniet pilaar met 'n standbeeld van Lord Horatio Nelson bo-op in Dublin, Ierland, word deur 'n bom vernietig. 2014 – Vlug MH370 van Malaysia Airlines verdwyn spoorloos. 1697 – Anne Bonny, Ierse seerower wat in die Karibiese See aktief was († 1782) 1714 – Carl Philipp Emanuel Bach, Duitse komponis († 1788). 1739 – Joachim van Plettenberg, goewerneur van die Kaapkolonie († 1793). 1748 – Willem V, Prins van Oranje en die laaste Stadhouer van die Nederlandse Republiek († 1806) 1847 – Ds.


Die Onafhanklike Demokrate was 'n politieke party in Suid-Afrika. Dit het verteenwoordiging in die Parlement van Suid-Afrika gekry toe die stigter, Patricia de Lille, oorgeloop het deur verteenwoordigingstemme van die Pan Africanist Congress of Azania (PAC) te gebruik. Die party het veral ondersteuning in die Wes-Kaap onder sogenaamde bruin kiesers waar dit talle stadsrade in ooreenkomste met die (Demokratiese Alliansie) DA regeer het, geniet. Dit het die plaaslike owerhede Saldanhabaai, Bergrivier, Kaapstad en die Weskus-distriksmunisipaliteit ingesluit. Op 15 Augustus 2010 is aangekondig, dat dié party met die groter Demokratiese Alliansie sou saamsmelt om die regering van die African National Congress (ANC) uit te daag. Die party is in 2014 as 'n afsonderlike politieke organisasie ontbind. Lys van politieke partye in Suid-Afrika (en) Andrew Harding: "South African opposition parties to merge", 15 Augustus 2010.


Protea verwys na 'n blommegeslag in die familie Proteaceae, bestaande uit 'n groot groep struike en bome wat hoofsaaklik in die Kaapse skiereiland en die Suidwes-Kaap voorkom, hoewel 'n paar soorte ook in die ou Transvaal en Vrystaat aangetref word. Die proteafamilie bestaan wêreldwyd uit 61 genera en ongeveer 1 500 spesies, en die oorgrote meerderheid daarvan word in Australië en Suid-Afrika aangetref. Die veertien Suid-Afrikaanse genera bestaan uit ongeveer 400 spesies en tien van die veertien genera kom slegs in Suid- en Suidwes-Kaap, veral laasgenoemde (die winterreënvalstreek), voor. Proteas is bekend vir hul prag en rykheid en blom meestal in Wes-Kaapland aan die begin van die winter. Die protea word algemeen erken as Suid-Afrika se nasionale blom en is ook die amptelike embleem van die Suid-Afrikaanse nasionale krieketspan. Lede van die proteafamilie groei meestal in arm, suur, sanderige grond teen berghange en is aangepas by periodieke veldbrande. Wanneer te gereeld gebrand word, word hulle egter uitgeroei omdat hulle nie kans kry om saad te skiet nie. Die genera Protea en Faurea is die enigstes van die familie wat tot in Midde-Afrika voorkom en laasgenoemde het ook verteenwoordigers in Madagaskar.


Suurstof is die chemiese element in die periodieke tabel met die simbool O (van die Latyn, oxygenium) en atoomgetal 8. Die element kom algemeen voor op Aarde asook regdeur die heelal. Molekulêre suurstof (O2, dikwels na verwys as "vry suurstof") op Aarde is van biologiese oorsprong. Aanvanklik het dit gevorm vanweë die werking van fotosintetiese anaerobe (archaea en bakterieë). Die voorkoms daarvan in latere tydperke tot en met die huidige tyd word hoofsaaklik gedryf deur die plante op aarde wat suurstof vrystel tydens fotosintese. Teen standaard temperatuur en druk, kom suurstof as 'n gas voor wat uit 'n diatomiese molekule bestaan met die chemiese vergelyking O2. Suurstof is 'n belangrike bestanddeel van lug wat deur plante tydens fotosintese vrygestel word en is noodsaaklik vir aerobiese respirasie in diere. Die woord suurstof het sy ontstaan te danke aan die vroeëre geloof, rondom die tyd dat dit in die 18de eeu ontdek is, dat alle sure suurstof bevat het. Dit is nou bekend dat sure nie noodwendig suurstof hoef te bevat nie. Vloeibare O2 en O2 in vastestofvorm het 'n ligte blou kleur en is beide paramagneties.


Die Camembert (wat in Normandië soms ook fermier genoem word) is een van die gewildste kaassoorte in Frankryk. Marie Harel van die Normandiese dorpie Camembert het hierdie kaas vir die eerste keer in 1791 vervaardig. Hoewel fynproewers hom nie noodsaaklik as die beste van die Normandiese kaassoorte beskou nie, is hy die eerste streekkaas wat rondom 1870 in groot hoeveelhede in kaasmakerye vervaardig en na die markte van Parys vervoer is. Een van sy voordele is dat hy baie min melk nodig het en in 'n taamlik kort tyd plaaslik verfyn kan word. Teen die einde van die 19de eeu word die Camembert in sy huidige vorm – en in klein houtdose verpak – aangebied. Daar is talle namaaksels van die beroemde kaas wat egter nie met sy smaak kan meeding nie. Die Musée du Camembert in die Franse stad Vimoutiers vertoon 'n versameling van hierdie nagemaakte Camemberts. Die huidige outentieke soorte Camembert is die Camembert de Normandie (sedert 1986 'n kaas van oorsprong, Appellation d'origine contrôlée (AOC)) Camembert fermier ('n kaas wat volgens die Normandiese metode in die Île-de-France vervaardig word) Camembert au Calvados van Normandië wat met vrugte verfyn word Camembert de Madame Clément van Québec, Kanada Die Normandiese Camembert het aanvanklik 'n effense suur smaak.


Die benaming Freikorps (Duits vir "Vrykorps") is oorspronklik van toepassing op vrywillige leërs. Die eerste Freikorps is deur Frederik II van Pruise gedurende die Sewejarige Oorlog gebruik. Freikorps het ook gedurende die Napoleontiese Oorloë gefunksioneer en is onder andere deur Ludwig Adolf en Wilhelm von Lützow gelei. Die Freikorps is as onbetroubaar deur die bevelvoerders van staande leërs beskou. In die algemeen is hulle hoofsaaklik gebruik as wagte en vir mindere take. Die betekenis van die woord het egter mettertyd verander. Na 1918, is die term gebruik vir ver-regse paramilitêre organisasies wat in Duitsland tot stand gekom het, gestig deur Duitse soldate wat na Duitsland verslaan is in die Eerste Wêreldoorlog, teruggekeer het. Die Freikorps was een van baie paramilitêre groepe aktief gedurende die tyd in die Weimar Republiek. Verskeie Duitse veterane het vervreemd gevoel van die siviele lewe en by die Freikorps aangesluit in 'n soeke na stabiliteit binne 'n militêre struktuur. Ander was kwaad oor die onverwagse en skynbaar onverklaarbare nederlaag van Duitsland. Die Freikorps het aktief steun verleen om die kommunistiese opstande in Duitsland en Europa teen te staan.


Die Kaapse tiptol word 19–21 cm lank, hul kleur is grysbruin met 'n diagnostiese wit oogring en geel onderstertdekvere. Op die kop pronk 'n klein kuifie. Die kort, reguit snawel, bene en pote is swart en die oog se iris is donkerbruin. Die geslagte se verekleed is soortgelyk. Hierdie spesie is baie donkerder as die ander Suid-Afrikaanse tiptolle, en verskil van oogringkleur en bruin laerbuik, waar ander donker tiptolle 'n ligter buikkleur het. Die donker buikkleur help mens om jongelinge te identifiseer, wat nie die kenmerkende oogring van die volwassene besit nie. Die Kaapse tiptol is 'n algemene en opvallende voël, wat geneig is om bo-op 'n bos te sit. Hulle is baie aktief en lawaaierig, gewoonlik saam in pare of klein groepies op soek na kos soos vrugte, nektar en insekte. Hul neste word in sekere gebiede geparasiteer deur die Bontnuwejaarsvoël, wat haar eiers saam in die nes lê en van die tiptol verwag om dit vir haar uit te broei (tipiese koekoekgedrag). Die tipiese roep van hierdie spesie is 'n gefluit van twee of meer verskillende note van pit-peet-pitmajol, piet-piet-patata.


Świętochłowice (uitspraak: [ˌɕvjɔ̃tɔxwɔˈviʦɛ], Duits: Schwientochlowitz) is 'n dorp in die suide van Pole met 53 798 inwoners (2011). Świętochłowice is geleë in die woiwodskap Silesië (sedert 1999), voorheen in Katowice (1975-1998). Zgoda, 'n satellietkamp van die Duitse konsentrasiekamp Auschwitz, is in 1943 in Świętochłowice opgerig. In Januarie 1945 is die kamp heropen en daarna steeds deur Kommunistiese Pole gebruik. Die kamp, waarin bykans 2 500 gevangenes in 1945 dood is, is in November van dié jaar gesluit. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Sinsbou, sintaksis of sinsleer het onder meer te doen met hoe sinne opgebou word, want die volgorde van die sin speel dikwels 'n belangrike rol by die betekenis wat oorgedra word. Sintaksis het dus te make met die verhouding waarin woorde tot mekaar staan in sinne. Voorbeelde waar sintaksis die betekenis van 'n sin kan verander: Cassie vertel 'n langer storie. Cassie vertel 'n storie langer. Dis ver van mooi af. Dis mooi van ver af. Sintaksis steun dikwels sterk op woordsoortetikettering om analises te doen. So ook kan die verskeie sinstipes verder geklassifiseer word na verlang van die eenhede waaruit die sin bestaan en die funksie wat elke sinsdeel vervul. Daar word tussen vier basiese sinstipes onderskei: Stelsinne (Ek drink koffie.) Vraagsinne (Wie drink koffie?) Bevelsinne (Drink jou koffie!) Uitroepsinne (Wat 'n heerlike koppie koffie!) Die punt sluit 'n stelsin af. Die hond loop al weer in die straat rond. Wanneer 'n stelsin op 'n e-pos- of internetadres eindig, word die sin met 'n punt afgesluit.


Warden is 'n dorp in die Oos-Vrystaat wat tussen Villiers en Harrismith aan die N3 nasionale hoofweg tussen Durban en Johannesburg geleë is. Die dorp is in 1912 op die plaas Rietvallei uitgelê. Warden het eers in 1920 'n munisipaliteit geword en is in 1923 geproklameer. Die dorp is genoem na Charles Warden, 'n landdros op Harrismith van 1884 tot 1900. Die boerderygebied rondom Warden produseer 'n groot gedeelte van die land se aartappels, mielies en rooivleis. Die NG kerkgebou op Warden is die grootste in die Vrystaat en een van die ses grootstes in Suid-Afrika Oorspronklik was daar sitplek vir 1 750 mense, maar met die inrig van die moederkamers is daar nou sitplek vir 1 652. Lys van dorpe in Suid-Afrika NG gemeente Warden Som van die hoofplekke Zenzeleni en Warden 2011-sensus. (af) Kerk tot volle glorie herstel, Volksblad. 15 September 2011. Op Pad in Suid-Afrika. B.P.J. Erasmus. Jonathan Ball Uitgewers, 1995.


Die Leendert te Groengebou is 'n historiese gebou in Vermeulenstraat in Pretoria. Die gebou is tussen 1903 en 1905 opgerig. Leendert te Groen het 'n sigaretfabriek in die gebou begin waar sigarette met Transvaalse tabak gemaak is. Die gebou het tot onlangs gedien as museum vir die werk van die kunstenaar JH Pierneef. Henie Heydenrych en Abrie Swiegers, Discover Pretoria, J.B. van Schaik, Pretoria, Suid-Afrika, 1999, p80 Hierdie artikel is ’n saadjie. Voel vry om Wikipedia te help deur dit uit te brei.


'n Bandopnemer is 'n elektriese oudioapparaat wat analoë klankgegewens kan stoor en weergee. Bandopnemers gebruik 'n spesiale band, wat van papier, staal of plastiek gemaak en van 'n laag magnetiese stowwe soos ysteroksied, spesiale metaaloksiede of suiwer ysterpoeier voorsien is. Die eerste voorlopers van die bandopnemer is die magnetofoon en die magneetband, wat albei teen die begin van die dertigerjare in die Duitse hoofstad Berlyn ontwikkel is. Die magnetofoon, 'n uitvinding van die maatskappy AEG, gebruik aanvanklik 'n papierband op 16-millimeter-filmrolle om akoestiese sinjale te stoor. Later is 'n nuwe soort band ingevoer wat soos in 'n filmprojektor beweeg word en sodoende minder gevaar loop om te skeur. Die eerste moderne bandopnemer is in 1935 op die Berlynse Funkausstellung, 'n handelskou vir oudio- en videotegnologie, bekend gestel. Danksy die elektromagnetiese stoormetode en die gebruik van 'n nuwe soort band met 'n ysteroksiedlaag was dit die eerste oudioapparaat ter wêreld wat groot hoeveelhede oudiogegewens kon stoor. Die magneetband het kort voor lank 'n gewilde stoormedium vir die musiek- en radiobedryf geword.


Bethlehem is die grootste dorp in die Oos-Vrystaat in Suid-Afrika. Die streek word hoofsaaklik deur landbouverbouing gekenmerk. Die dorp is in 1860 op die plaas Pretoriuskloof van ene J.C. Pretorius gestig, maar eers in 1884 geproklameer en munisipale status het eers in 1902 gevolg. Die naam is deur F.P. Naude, 'n plaaslike kerkleier gegee. Die naam Bethlehem beteken eintlik “broodhuis” of “beit lechem” in Hebreeus. Dit is 'n verwysing na die aard van landboubedrywighede in die area. Bethlehem is veral bekend vir graanverbouing en meer spesifiek koring. Naby dié dorp is drie groot damme wat Bethlehem se inwoners van water voorsien. Dit is naamlik die Loch Athlonedam (bekend vir sy restaurant wat in die vorm van 'n skip, die Athlone Castle, gebou is), die Gerrandsdam en die Sol Plaatjedam. Laasgenoemde was eers bekend as die Saulspoortdam, maar die naam is terstond verander na 'n bus gelaai met COSATU-geaffilieerde vakbondwerkers, wat vanaf Kimberley na QwaQwa onderweg was om 'n Meidag viering by te woon, teen 'n spoed in die dam ingejaag het in Mei 2003.


Meyerton is 'n dorp in Gauteng wat 15 km noord van Vereeniging lê. Dit vorm deel van die Midvaal Plaaslike Munisipaliteit en die Sedibeng-distriksmunisipaliteit. Meyerton is in 1891 gestig en is genoem na J.P. Meyer, 'n veldkornet, lid van die Transvaalse Volksraad en eienaar van die plaas Klipriviersberg, waarop Johannesburg se suidoostelike voorstede aangelê is. Die dorp het in 1961 munisipale status verkry. Kortgolf- uitsaaifasiliteite van die SAUK word in Meyerton gehuisves. In 1958 het dr. Hendrik Verwoerd die parlementêre verkiesing as LV vir Heidelberg gewen. Meyerton was deel van dié kiesafdeling. In Januarie 1960 het hy as eerste minister van Suid-Afrika tydens die parlementsopening 'n volkstemming oor republiekwording uitroep. Die eerste openbare geleentheid wat Verwoerd ná dié aankondiging gehad het is in Meyerton deur sowat 80 000 mense bygewoon. 'n Borsbeeld van Verwoerd voor die Midvaal Munisipaliteit is in Mei 2011 deur die DA-beheerde stadsraad verwyder. Dit was die laaste standbeeld van Verwoerd in 'n openbare ruimte buite die Afrikaner dorpie Orania, waar verskeie van sy standbeelde en borsbeelde tans gehuisves word.


Die Airbus A380 is ’n dubbeldek, vierenjin passasiersvliegtuig wat deur EADS (Airbus S.A.S.) vervaardig word. Dit is die grootste passasiersvliegtuig ter wêreld en meeste lughawens moes hul fasiliteite opgradeer om dit te kan akkommodeer as gevolg van sy grootte. Dit het vir die eerste keer op 27 April 2005 van Toulouse, Frankryk opgestyg. Na ’n aantal oponthoude word die eerste kommersiële vlug op 25 Oktober 2007 deur Singapore Airlines onderneem. Vir ’n groot deel van die vliegtuig se ontwikkeling het dit bekend gestaan as die Airbus A3XX. Die bynaam Superjumbo word met die A380 geassosieer. Die A380 se boonste dek strek oor die hele lengte van die romp. Dit laat 50% meer kajuitvloerspasie toe as in die volgende grootste passasiersvliegtuig, die Boeing 747-400, en verskaf sitplek aan 525 passasiers in standaardkonfigurasie of tot 853 passasiers in volledige ekonomieklas-konfigurasie. Twee A380 modelle word te koop aangebied. Die A380-800, die passasiersmodel, is die grootste passasiersvliegtuig ter wêreld, selfs groter as die Boeing 747, en die A380-800F, die vragmodel, wat ontwerp is as een van die grootste vragvliegtuie met ’n gelyste vragkapasiteit wat slegs deur die Antonof An-225 oortref word.


Walt Whitman Rostow (* 7 Oktober 1916 in New York Stad; † 13 Februarie 2003 in Austin, Texas) was 'n Amerikaanse ekonoom, ekonomiese historikus en in die tydperk tussen 1960 en 1969 'n Amerikaanse kabinetslid. Walt Whitman Rostow is in 1916 as die seun van die Joods-Russiese immigrante Viktor Aaron en Lillian Rostow in New York gebore. Op die ouderdom van vyftien jaar het hy in 1932 die high school-eksamen in New Haven afgelê en 'n beurs ontvang om aan die Yale-universiteit vir 'n graad in ekonomie en geskiedenis te studeer. In 1936 het Rostow 'n befaamde Rhodes-beurs ontvang wat hom in staat gestel het om van 1936 tot 1938 aan die Universiteit van Oxford te studeer. In 1940 het hy in Yale met sy dissertasie oor British Trade Fluctuations, 1868–1896 sy doktersgraad behaal. In die volgende jaar was hy dosent in ekonomie aan die Columbia-universiteit. Ná die Verenigde State se toetrede tot die Tweede Wêreldoorlog het Rostow 'n lid van die Office of Strategic Services onder die leiding van William Donovan geword.


Beweging is die voortdurende verandering in die posisie van 'n voorwerp. Die beweging van 'n voorwerp kan slegs waargeneem en gemeet word indien daar 'n ander punt of liggaam is om na te verwys. Die verwysingspunt waarvandaan 'n waarnemer die beweging van 'n voorwerp sien, word dikwels die waarnemer se assekruis genoem. 'n Werktuigkundige wat op 'n aanloopbaan staan, mag 'n vliegtuig in 'n suidelike rigting sien vlieg. Die vlieënier van die vliegtuig sien die werktuigkundige op die aanloopbaan in 'n noordelike rigting beweeg. Elkeen, in sy eie assekruis, sien die beweging verskillend. 'n Eenvoudige manier om vas te stel of 'n voorbeeld ten opsigte van 'n ander voorwerp beweeg, is om die reguit lyn wat hulle verbind in aanmerking te neem. Indien die reguit lyn tussen hulle in lengte of rigting verander, beweeg die een voorwerp met betrekking tot die ander een. Hoofartikels: spoed, snelheid, versnelling. In die algemene spreektaal word die terme spoed en snelheid dikwels as sinonieme gebruik, terwyl die wetenskaplike betekenisse in werklikheid verskil.


Hierdie artikel handel oor die vervoerstelsel. Vir die Dan Roodt-roman, sien Moltrein (roman). 'n Moltrein (Engels: Underground, Subway, Tube, Nederlands: Metro) is 'n ondergrondse spoorwegvervoerstelsel in groot stede wat die middestad met die omliggende stedelike gebiede verbind. Dit bestaan uit 'n netwerk van lyne wat ondergronds in tonnels of bogronds op viadukte loop. Geen verkeer of ander spore kruis moltreinspore nie. Aan albei punte van 'n moltrein is 'n stuurkajuit sodat die trein in enige rigting kan beweeg. Gewoonlik is daar deure aan albei kante van die trein sodat passasiers op twee verskillende perrone kan afklim. Treine kan kort op mekaar volg omdat gevorderde sinjaalstelsels gebruik word. Hulle kan ook baie vinnig wegtrek en stilhou. Die moltrein is 'n vinnige, gerieflike vervoermiddel vir pendelaars vanaf verskillende voorstede na en van 'n stad of ander voorstede. Die grootste moltreinstelsels (meeste passasiers) is: Die meeste moltreinstasies lê gewoonlik ondergronds. As die lyn op viadukte loop lê hulle gewoonlik bokant die grond. Passasiers gaan met hysers of roltrappe af/op na die moltreinstasie toe. Die perrone is gewoonlik op dieselfde hoogte as die vloer van die spoorwegwaens.


Die Paralimpiese Somerspele 1964 (Japannees: 第二回パラリンピック夏季競技大会 Dai Ni-kai Pararinpikku Kyōgi Taikai), destyds bekend as die 13de jaarlikse Internasionale Stoke Mandeville Spele, is tussen 8 en 12 November 1964 in Tokio, Japan, aangebied. Tydens die geleentheid het sowat 236 atlete uit 20 nasies aan 143 items in 9 verskillende sportsoorte deelgeneem. Dit was die tweede Paralimpiese Spele wat aangebied is en tot die Paralimpiese Somerspele van 1988 die laaste wat by dieselfde plek aangebied is as die Olimpiese Somerspele. Die naam "Paralimpiese Spele" is deur die Internasionale Olimpiese Komitee (IOK) in 1984 aanvaar, terwyl die Internasionale Paralimpiese Komitee (IPK) in 1989 gestig is. Sover bekend was hierdie die eerste Paralimpiese Spele waaraan Suid-Afrika deelgeneem het. Suid-Afrika behaal 'n 6de plek met 19 medaljes. Hiervan was 8 goud, 8 silwer en 3 brons medaljes. Die Olimpiese Somerspele 1964 is tussen 10 en 24 Oktober in Tokio gehou. 9 Paralimpiese sporte is tydens die Spele beoefen. Atletiek (42) Bankdruk (4) Boogskiet (12) Dartchery (1) Rolstoelbasketbal (2) Rolstoelskerm (7) Snoeker (1) Swem (62) Tafeltennis (12)


The Radio Dept. is 'n musiekgroep vanuit Lund, Skåne (Swede). Hul klank hou verband met genres soos droompop, indiepop, shoegaze, en tweepop. Resensente vergelyk The Radio Dept. met Pet Shop Boys, My Bloody Valentine en Cocteau Twins. The Radio Dept. skryf op hul webwerf dat hulle beïnvloed word deur onder meer Charles Aznavour, Saint Etienne, Broadcast, Frank Sinatra, Joy Division, Pet Shop Boys, Chet Baker, Fennesz, Nick Drake, Kevin Rowland, Prefab Sprout, Paddy McAloon, Junior Boys, Orange Juice, Kraftwerk, Neu!, Jonathan Richman, The Avalanches, en The Pale Fountains. The Radio Dept. is in 1995 deur skoolmaats Elin Almered en Johan Duncanson begin. Hulle het die groep vernoem na 'n vulstasie wat in 'n radiohersteldienswinkel omskep is en wat "Radioavdelningen" ("Die Radioafdeling") geheet het. Almered en Duncanson het egter spoedig die musiekgroepidee opsy gesit. Drie jaar later, in 1998, is die groep weer in die lewe geroep toe Duncanson met Martin Larsson begin saamwerk het.


Die Edik van Potsdam was 'n edik van verdraagsaamheid wat op 8 November 1685 (29 Oktober volgens die Juliaanse kalender) deur die Groot Keurvors Frederik Willem van Brandenburg uitgereik is. Die keurvors – wat in teenstelling met die Evangelies-Lutherse bevolking van Brandenburg die Calvinistiese geloof aangehang het – het aan sy Franse geloofsgenote (Hugenote), wat in hul tuisland vanweë hul geloof aan vervolging blootgestel was, 'n veilige hawe in Brandenburg aangebied. Die vlugtelinge het groot voorregte geniet soos die vrystelling van belasting en doeanes, subsidies vir die stigting van sakeondernemings en staatssalarisse vir hul predikante. Die geskiedkundige agtergrond van die edik was die vervolging van Hugenote in Frankryk wat ná die herroeping van die Edik van Nantes op 16 Oktober 1685 weer teen die Franse Calviniste opgevlam het. Die Franse koning Lodewyk XIV het op hierdie dag die Edik van Fontainebleau onderteken. Die Edik van Potsdam het danksy die medewerking van die teoloog Jacques Abbadie tot stand gekom. Sowat 20 000 mense het die Brandenburgse aanbod aanvaar en hulle in die keurvorstedom gevestig. Hul immigrasie het 'n beduidende bydrae tot die ekonomiese herlewing van Brandenburg gelewer wat nog steeds onder die uitwerkings van die Dertigjarige Oorlog gebuk gegaan het.


Bevuisting is 'n seksuele aktiwiteit waar 'n hand of vuis in die vagina of anus gesteek word. Gewoonlik behels bevuisting nie die forsering van 'n gebalde vuis in die vagina of anus nie. Al vyf vingers word eerder reguit, en so na as moontlik aan mekaar, gehou (in die vorm van 'n snawel), en dan stadig in 'n goed gelubrikeerde vagina of anus gesteek (Herrman 1991:47). Wanneer die hand binne is, word die vingers in 'n vuis gevou of reguit gehou. In kragdadiger vorme van bevuisting word 'n gebalde vuis ingesteek en stadig onttrek. Meer ervare bevuistes mag twee vuiste (dubbelbevuisting) in die vagina of anus ontvang. In die geval van dubbelbevuisting word plesier ervaar uit die rek van die anus of vaginale wand, eerder as van die in-en-uit beweging van die hande (Herrman 1991:58). Die proses van bevuisting kan die vagina of anus beskadig. Normaalweg sal dit seer en pynlik wees, maar kan ook tot langdurige en ongemaklike infeksies lei. Daar is selfs gevalle beskryf waar bevuisting die dood tot gevolg gehad het. Herrman, Bert (1991).


Bedford is 'n dorp in die Oos-Kaap, Suid-Afrika. Die dorp is tussen Cradock en Grahamstad geleë in die sogenaamde Smaldeel wat strek van Somerset-Oos tot by Fort Beaufort, en lê sowat 160 km van die Oos-Kaapse kus af. Die dorp is in 1854 op die plaas Maasstroom uitgelê, aan die voet van die Winterberge. Die plaas het aan Sir Andries Stockenström behoort. Hy was die adjunk-goewerneur van die Oos-Kaap en het die dorp na sy vriend, die Hertog van Bedford vernoem. Bedford het twee skole. Die Hoërskool Templeton is in 1865 gestig en bied onderrig in Afrikaans en Engels van gr. R tot gr.12. Die leerderkorps is driekwart swart en sowat 'n kwart bruin met net 'n handvol wit leerders. Die Bedford Country School is Januarie 2009 begin om bekostigbare, Christelike gehalte-onderrig in Engels aan leerders van Bedford en die omliggende gebied te voorsien. Die skool strek van driejariges tot graaddries. Die distrik is 2 600 km2 groot. Daar word met beeste, skape en perde geboer. Billy Millar – Springbokrugbyspeler en Suid-Afrika se elfde Springbokkaptein. Samuel Cronwright – Kaapse politikus, skrywer en eggenoot van Olive Schreiner.


Dale Willem Steyn (* 27 Junie 1983 te Phalaborwa) is 'n voormalige Suid-Afrikaanse krieketspeler wie toets- en EDI- en T20I-krieket vir die Proteas gespeel het. Hy het onder meer tydens die Krieketwêreldbeker 2011, Krieketwêreldbeker 2015 en Krieketwêreldbeker 2019 vir Suid-Afrika gespeel. Steyn het die posisie as die voorste Toetsbouler ter wêreld beklee. Hy bereik die 900+ punte kerf op 13 November 2011 nadat hy sy aanvanklike werk met snelboul-deskundige Ian Pont gedoen het. Hy is 'n regterarm snelbouler wat boul teen 'n gemiddelde spoed van 145–150 km/h. Sy vinnigste bal waargeneem was teen 156.2 km/h tydens die 2010 Indiese Premierliga, vir Bangalore Royal Challengers teen Kolkata Knight Riders. Hy hou ook die rekord vir die vinnigste Suid-Afrikaner om 100 paaltjies in Toetskrieket te neem, hy behaal hierdie mylpaal op 2 Maart 2008. Steyn beskik tans oor die beste boulslaagsyfer van alle tye in Toetskrieket (onder boulers wie ten miste 10 000 aflewerings geboul het). In die 2007/08 seisoen neem Steyn 78 paaltjies teen 'n gemiddeld van 16.24 balle per paaltjie, en word beloon met die prestige "IKR 2008 Toetsspeler van die Jaar" toekenning.


Klinkers s • b • w Sien ook: IFA, Konsonante Waar simbole in pare voorkom verteenwoordig die een na regs 'n geronde klinker. Die Geronde geslote voorklinker is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is y, en die ekwivalente X-SAMPA simbool is y. In meeste tale is die klinker endolabiaal (saamgepers). In 'n paar gevalle is dit egter eksolabiaal (met saamgepersde lippe). Die klinkerhoogte is geslote, wat beteken dat die tong so na as moontlik aan die verhemelte geposisioneer sonder om 'n versperring te veroorsaak wat dit as 'n konsonant sou veroorsaak dat dit as 'n konsonant geklassifiseer sou word. Die klinkerposisie is voor, wat beteken dat die tong so ver vorentoe as moontlik in die mond geposisioneer word sonder om 'n versperring te veroorsaak wat dit as 'n konsonant sou veroorsaak dat dit as 'n konsonant geklassifiseer sou word. Die ronding is endolabiaal, wat beteken dat die lippe gerond maar saam gepers is, sodat die binneste oppervlaktes nie ontbloot word nie.


Preston is 'n stad in die noordweste van Engeland (in die Verenigde Koninkryk), tussen Bolton en Blackpool. Die stad het 'n bevolking van 131 900 in 2007. Daar is ook 16 plekke in die Verenigde State van Amerika, twee plekke in Kanada, twee in Australië en 3 in Skotland wat na Preston genoem is. In die Domesday Book van 1086 is Preston as Prestune gelys. Preston was die 50ste stad in die Verenigde Koninkryk. In 2006 was 84,6% van sy bevolking Blankes, 11,6% Indiërs, 1,1% Swartes, 0,8% Sjinese. Recklinghausen, Duitsland Nîmes, Frankryk Almelo, Nederland Kalisz, Pole Hierdie artikel is ’n saadjie. Voel vry om Wikipedia te help deur dit uit te brei.


Die Wladimir-paleis (Russies: Владимирский дворец; Wladimirski dworets) is die laaste paleis in Sint Petersburg wat vir die keiserlike familie gebou is. ’n Span argitekte het dit ontwerp vir tsaar Aleksander II se seun, groothertog Wladimir Aleksandrowitsj. Bouwerk het van 1867 tot 1872 geduur. Ná die Russiese Rewolusie is die paleis deur wetenskaplikes gebruik en dit het dus beter bewaar gebly as die meeste ander keiserlike wonings. Hierdie artikel is merendeels vertaal vanaf die Engelse Wikipedia-artikel en:Vladimir Palace Памятники архитектуры Ленинграда. 4-е изд., перераб. Л., 1975. T. A. Solovyeva, Dvortsovaya Naberezhnaya, Sint Petersburg, 2005 (ISBN 5901805224) E. S. Chmelnitskaja, Farfor w sobrani Dwortsa welikowo Wladimira Aleksandrowitsja, Sint Petersburg, 2006 (ISBN 5901528131) Wikimedia Commons het meer media in die kategorie Wladimir-paleis. Hierdie Rusland-verwante artikel is ’n saadjie. U kan help deur dit uit te brei. Koördinate: 59°56′36″N 30°19′11″O / 59.94333°N 30.31972°O / 59.94333; 30.31972


The Sims 3 is 'n videospeletjie en die vervolg op The Sims 2. Dié derde spel in die Sims-reeks deur Maxis en Electronic Arts is in Junie 2009 vrygestel. 'n Mac-weergawe is saam met die PR-weergawe uitgereik. In The Sims 3 sal die buurt nie meer opgedeel word in erwe nie, maar die karakters sal vrylik kan rondbeweeg. Al die Sims word ook terselfdertyd ouer, ongeag met watter familie die speler speel. Punte kan verdien word deur klein gebeurtenisse soos tande borsel of groot gebeurtenisse soos troues. Die behoeftes is so aangepas dat die speler eerder op sosiale situasies en verhoudings kan konsentreer as op die behoeftes van die Sims. Daar is twaalf loopbane in die spel en elke loopbaan het ’n spesifieke gebou in die buurt. Die speler kan dus ’n Sim volg na die gebou waar hy werk, maar kan nie in die gebou ingaan nie. Sims kan nou geskep word wat heel anders lyk as in The Sims 2. Hulle kan maer of vet wees, kort of lank, en die liggaamsdele kan apart gekies word. Die speler kan ook die velkleur na hartelus verander en hoef nie meer uit net vier kleure te kies nie.


Medan (Indonesies: die Plein) is 'n stad in Indonesië op die Sumatra-eiland in die Noord-Sumatra-provinsie. Medan is die provinsiehoofstad. Medan het 'n internasionale lughawe "Polonia". Hawe Balawan (20 km vanaf Medan) per boot. Medan het 'n hooftreinstasie. Snelweg (Indonesies: Jalan Tol) naar Balawan en Kaap Morawa (sentrum vir handel en industrie). Die stad 21 buurte/administratiewe distrikte (Indonesies: kecamantan): Medan Tuntungan Medan Johor Medan Amplas Medan Denai Medan Area Medan Kota Medan Maimun Medan Polonia Medan Baru Medan Selayang Medan Sunggal Medan Helvetia Medan Petisah Medan Barat Medan Timur Medan Perjuangan Medan Tembung Medan Deli Medan Labuhan Medan Marelan Medan Belawan Nederlands-Indiese tyd: Mr. D. baron Mackay (1918-1931) Mr. J.M. Wesselink (1931-1935) Mr. G. Pitlo (1935-1938) Mr. C.E.E. Kuntze (1938-1942). Indonesiese tyd: Luat Siregar (1945-1945) M. Yusuf (1945-1947) Djaidin Purba (1947-1952) A.M. Jalaludin (1952-1954) Muda Siregar (1954-1958) Madja Purba (1958-1961) Basyrah Lubis (1961-1964) P.R. Telaumbanua (1964-1965) Aminurrasyid (1965-1966) Sjoerkani (1966-1974) A.M. Saleh Arifin (1974-1980) H.A.S. Rangkuti (1980-1990) Bachtiar Djafar (1990-2000) Abdillah (2000-2008) Drs.


Magdalena del Carmen Frieda Kahlo y Calderón (* 6 Julie 1907 in Coyoacán, Meksikostad; † 13 Julie 1954 in Coyoacán, Meksikostad) was 'n Meksikaanse skilderes. Sy word by die beduidendste verteenwoordigers van volksverbonde surrealisme gereken, alhoewel haar werke soms ook elemente van Nuwe Saaklikheid toon. Frida Kahlo het met haar skilderye dikwels na Meksiko se vroeë Asteekse en Maya-kuns verwys en daarnaas ook die Europese kunsgeskiedenis gereflekteer. Haar werke behandel eweneens sosiale en politieke kwelvrae. Haar betekenis as kunstenares word bevestig deur haar indrukwekkende verwerking van haar persoonlike lyde, veral haar chroniese siekte, maar ook haar huweliksprobleme. 55 van haar 143 skilderye is selfportrette. Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Malawi is op 6 Julie 1964 amptelik in gebruik geneem. Die vlag vertoon ’n driekleur met ewe wye bane in swart (bo), rooi (middel) en groen (onder). In die middel van die boonste (swart) baan is ’n rooi opkomende son. Op 29 Julie 2010 is die vlag onder die President Bingu wa Mutharika verander ná ’n driekleur in rooi, swart en groen met ’n wit opkomende son in die swart baan. Op 28 Mei 2012 het die nuwe President Joyce Banda die veranderinge teruggerol en die ou vlag weer ingesit. Swart stel die mense van Afrika voor, rooi is ’n huldeblyk aan die bloed wat gevloei het in die stryd om vryheid en groen stel die vrugbare grond voor. Die opkomende son simboliseer die aanbreek van onafhanklikheid vir Malawi en dien ook as herinnering aan die betekenis van die naam “Malawi”, wat “brandende water” beteken (’n beskrywing van die Njassameer (Malawimeer) tydens sonsondergang). Die opkomende son word ook gevind op die Malawiese wapenskild.


Generaal Jacob Glen Cuyler (Albany, New York, 20 Augustus 1775 - Uitenhage, 14 April 1859) was soldaat en vroeë Britse staatsamptenaar aan die Kaap. Sy vader was burgemeester van sy geboortestad. Tydens die Amerikaanse Vryheidsoorlog het sy familie hulle aan die Britse kant geskaar. Hy verlaat die VSA en sluit hom aan by die Britse leër. In 1806, tydens die tyd van die tweede Britse besetting kom hy na die Kaap en vervang vir kapt. Ludwig Alberti as kommandant en landdros van Uitenhage, wat toe pas as landdrosdistrik gestig is. In 1807 kom hy in ernstige botsing met die sendeling dr. Johannes van der Kemp van Bethelsdorp oor Khoi-arbeiders. In 1810 ondersoek hy die sendeling James Read se aantygings van wrede behandeling van die Khoi deur die Boere. Die volgende jaar neem hy saam met 'n burgerkommando deel aan die Tweede Grensoorlog. In 1815 weier hy om as openbare aanklaer op te tree in die rondgaande hof wat as die Swart Omgang bekend gestaan het. Op 9 Maart 1816 is hy verantwoordelik vir die teregstelling van die opstandelinge van die Slagtersnek-rebellie.


Die Filippynse kikkerbek (Batrachostomus septimus) is 'n nagvoëltjie wat slegs in die Filippyne voorkom. In Filippyns staan die voël as die "pawpaw" bekend. Daar is nie baie inligting oor die voëltjie bekend nie aangesien hulle slegs in die nag aktief is en nie enige roepe of geluide maak nie. Hulle vreet sprinkane, krieke, sonbesies, ens. Hierdie artikel is ’n saadjie. Voel vry om Wikipedia te help deur dit uit te brei.


Wallis en Futuna (Frans: Wallis-et-Futuna, Fakauvea en Fakafutuna: Telituale o Uvea mo Futuna) is 'n oorsese gebied van Frankryk in die Stille Oseaan en lê in Polinesië. Die gebied bestaan uit drie tradisionele koninkryke met 'n oppervlakte van 142,42 km² en het 'n bevolking van 15 500 in 2014 gehad. Wallis en Futuna lê in die noordweste van Fidji, in die suide van Tuvalu en in die weste van Samoa. Die hoofstad en grootste stad is Matāʻutu. "Kapeliele Faupala crowned new king of Wallis" (in Engels). Radio New Zealand. 25 Julie 2008. Geargiveer vanaf die oorspronklike op 25 Julie 2008. (en) World factbook: Wallis and Futuna Geargiveer 17 Desember 2017 op Wayback Machine (en) Wallis and Futuna at Geohive (fr) INSEE, CEROM. "L'économie de Wallis-et-Futuna en 2005: Une économie traditionnelle et administrée" (PDF). Geargiveer vanaf die oorspronklike (PDF) op 9 September 2008. Besoek op 1 September 2014. Wikimedia Commons het meer media in die kategorie Wallis en Futuna. (en) Toerisme-inligting oor Wallis en Futuna op Wikivoyage Hierdie artikel is ’n saadjie.


Axxess DSL (Edms.) Bpk. (of net Axxess) is een van die vier grootste internetdiensteverskaffers in Suid-Afrika, met hul hoofkantoor in Port Elizabeth en is in 1997 gestig. Axxess was een van die eerstes wat in die ADSL-prysoorlog in 2009 hul pryse van die algemene R70 per gigagreep na onder R30 per gigagreep vir ADSL-dataverbindings verlaag het, saam met ander diensverskaffers soos Afrihost, Web Africa en G-Connect. Die hoof- uitvoerende beampte in 2010 was Gian Visser. http://mybroadband.co.za/news/broadband/12971-The-best-broadband-deals-Dont-fool.html (en) Amptelike webwerf (en) Axxess op Facebook (en) Axxess op Twitter Hierdie artikel is ’n saadjie. Voel vry om Wikipedia te help deur dit uit te brei.


Roosendaal is 'n stad en munisipaliteit in die Nederlandse provinsie Noord-Brabant, geleë oos van die stad Bergen op Zoom en noord van die Belgiese munisipaliteit Essen. Die munisipale gebied het sowat 77 000 inwoners (2012) en 'n oppervlakte van 107 km². (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Mark Rutte (gebore 14 Februarie 1967 in Den Haag) is 'n Nederlandse politikus van die Volksparty vir Vryheid en Demokrasie (VVD), 'n liberale politieke party. Sedert 31 Mei 2006 is hy die partyleier en sedert 14 Oktober 2010 ook die Eerste Minister van Nederland. Van 2002 tot 2004 was hy adjunk-minister van Sosiale Sake in die Balkenende I-kabinet en die Balkenende II-kabinet en van 2004 tot 2006 adjunk-minister van Onderwys in die Balkenende II-kabinet. In 2003 en van 2006 tot 2010 was hy 'n lid van die Tweede Kamer, van 2003 tot 2006 ook as parlementêre verteenwoordiger van die VVD-groep. Rutte het geskiedenis aan die Universiteit Leiden gestudeer. Van 1988 tot 1991 was hy die voorsitter van die JOVD, die liberale jeugorganisasie. Van 1992 tot 2002 het hy as personeelsdirekteur by Unilever gewerk. Hy is nie getroud nie en lid van die Protestantse Kerk in Nederland (PKN). Rutte het van 2010 tot 2012 'n minderheidskabinet van sy party saam met die Christen-Demokratiese Appèl (CDA) gelei, wat deur die populistiese Party vir die Vryheid (PVV) van Geert Wilders gesteun is.


Die Stinkvis (Neoscorpis lithophilus) is 'n vis wat voorkom vanaf Valsbaai tot by Maputo en is endemies. In Engels staan die vis bekend as Stonebream. Die vis se lyf is platterig. Die vis is silwergrys van kleur met 'n klein koppie en is oortrek met klein skubbetjies. Dit kan tot 50 cm lank word en weeg dan 2.6 kg. Die onvolwasse visse het 7-8 dowwe vertikale strepe oor die lyf. Kom voor in aanlandige rotsriwwe en rotsagtige strande. Die onvolwasse visse leef in groepe in getypoele terwyl die volwasse visse meestal alleenlopers is. Hulle vreet rooi alge en ongewerweldes. Die vis kry sy naam omrede dit 'n skerp reuk afgee indien dit oopgesny word. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Coastal Fishes of Southern Africa. Phil & Elaine Heemstra. 2004. ISBN 1-920033-01-7 [ UICN ] (en) Smith J. L. B., 1931.


Die Streephaai (Poroderma africanum) is 'n haai en endemies aan Suid-Afrika. Dit kom voor aan die Suidkus, van Valsbaai tot by die Transkei. Die haai het sewe donker horisontale strepe op sy bolyf en is 'n bodembewoner. Hy word by rotsriwwe aangetref en word 95 cm lank. Die eier word in 'n eierkapsule, bekend as 'n meermin- of haaibeursie, gelê. In Engels staan die haai bekend as Striped cat shark en ook as Pyjama shark. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Compagno, L.J.V. (2005). "Poroderma africanum". IUCN Rooilys van Bedreigde Spesies. Weergawe 2010.1. Internasionale Unie vir die Bewaring van die Natuur. Besoek op 17 Mei 2010.AS1-onderhoud: ref=harv (link) http://www.fishbase.org/summary/Poroderma-africanum.html Hierdie artikel is ’n saadjie. Voel vry om Wikipedia te help deur dit uit te brei.


Jans Rautenbach (1936–2016) was 'n bekroonde Suid-Afrikaanse draaiboekskrywer, film-vervaardiger en regisseur. Hy was die regisseur van rolprente soos Blink Stefaans (1981), Eendag op ’n Reëndag (1975), Pappa Lap (1971) en Jannie totsiens (1970). Sy 1968-film, Die Kandidaat was omstrede en is aanvanklik in Suid-Afrika onder sensorskap geplaas omrede dit die destydse politiese stelsel bevraagteken het. Janus Rautenbach is op 22 Februarie 1936 in Boksburg gebore en het aan die Hoërskool Voortrekker, Boksburg gematrikuleer. Hy begin sy loopbaan in die filmbedryf by Jamie Uys-filmpoduksies en was die assistent-regisseur van Emil Nofal se Kimberley Jim. Nofal en Uys se paaie het later geskei, waarna Nofal sy eie produksiemaatskappy saam met Rautenbach begin het. Die vennootskap is deur baie as Suid-Afrika se "goue era van kinema" beskryf. Rautenbach is op 2 November 2016 in 'n hospitaal in Mosselbaai aan komplikasies weens longontsteking oorlede. Hy het sy vrou en vier kinders agtergelaat.


Die USS Enterprise was 'n vliegdekskip van die Amerikaanse Vloot en was die grootste oorlogskip ooit gebou tydens sy waterlating in 1961. Dit was die eerste vliegdekskip wat deur kernkrag aangedryf is. Die boukoste was $451 300 000. Die skip is 342 m lank en verplaas 93 284 ton water met 'n volle vrag. Die vliegdek is 78,4 m wyd en die skip het 'n diepgang van 12 m. Dit is toegerus met agt A2W kernkragreaktors en vier stelle Westinghouse stoomturbines. Dit lewer gesamentlik sowat 200 000 dryfasperdekrag en verseker 'n topspoed van 35 knope. Die skip dra 95 vliegtuie insluitende bomwerpers wat kernwapens kan dra. Dit is self slegs toegerus met kortafstand missiele vir selfverdediging. Dit het 'n bemanning van 5 500 gedra. Omrede dit kernaangedrewe is, is daar geen behoefte aan 'n skoorsteen nie en is die beheersentrum (of brug) - die sogenaamde eiland - vierkantig gebou. Nadat die skip in diens gestel is gedurende November 1961 het dit ononderbroke gewerk tot November 1964 voor die kernbrandstof vervang is. In die tydperk het dit 210 000 seemyl (388 920 km) afgelê.


Nie te verwar met 'n man wat sy eggenote oorleef het nie. Sien ook weduwee. Die knapsekêrel of wewenaar (Bidens pilosa) is 'n regopstaande plant met 'n sterk wortelstelsel. Die wewenaar het 'n penwortelstelsel met sywortels. Die plant is groen van kleur en het plat kleinerige blare. Die plant het geel blommetjies. Sy vruggie is klein en dun met hakies aan die punte. Die vruggies is aanvanklik groen en toe voor dit ryp word. Wanneer die vruggie oopgaan word dit swart. Die vruggies klou maklik aan die vel en klere van mense of die wol van diere vas. Die verspreiding geskied dus met behulp van mens en dier. Dit is 'n onkruid wat nuttige plante ontneem van voedsel, water en lug, en beskadig daarnaas ook klere of wol. Die Suid-Afrikaanse Gids - feite en wenke. Isabel Uys. 2009 ISBN 978-1-86919-324-9 'n Wewenaar-plant Vrug Hierdie artikel is ’n saadjie. Voel vry om Wikipedia te help deur dit uit te brei.


WACS (West Africa Cable System) is 'n optiese vesel-onderwaterkabel wat Suid-Afrika met die wêreld verbind via die weskus van Afrika. Die kabel is in diens gestel op 11 Mei 2012. Die kabels is 14,500 km lank met 'n vermoë van 5,1 terabis per sekonde en het $650 miljoen gekos. Die kabel behoort aan 'n konsortium van veertien maatskappye, onder andere MTN, Neotel, Vodacom en Broadband Infraco. Rapport Wacs brei vermoë uit. 13 Mei 2012 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Peddie was 'n klein gemeente van die Nederduitse Gereformeerde Kerk met as middelpunt die dorp Peddie in wat teen die einde van die gemeente se bestaan die sogenaamde onafhanklike tuisland Ciskei was. Die dorpie Peddie het sy ontstaan te danke aan die Sesde Grensoorlog van 1834 tot 1835. Tydens die oorlog het die Fingoes hulle aan die kant van die nedersetters geskaar en is daar gevrees dat die Xhosas ná die oorlog wraak op hulle sou neem. Die Fingoes is toe in die sogenaamde neutrale gebied tussen die Keiskamma en die Groot-Visrivier geplaas en om hulle te beskerm is in die nabyheid 'n militêre fort gebou ten einde hulle aartsvyande, die Xhosas, weg te hou. Dié fort is in 1835 gebou en Fort Peddie genoem na lt.kol. John Peddie. Hy het 'n leidende rol in die voorafgaande oorlog gespeel. Lord Charles Glenelg se beleid het bepaal dat alle blanke nedersetters die gebied moes verlaat, maar die garnisoene van Fort Peddie, Fort Willshire en ander is behou. Hoe nodig dié voorsorgmaatreëls was, blyk uit die verrassingsaanval deur die Xhosas op 2 Augustus 1837 op die Fingoes.


Die Sekstant (Latyn: Sextans) is ’n klein sterrebeeld in die suidelike hemelruim. Dit is in 1687 deur die sterrekundige Johannes Hevelius voorgestel en is genoem na die meetinstrument sekstant, wat hy dikwels in sy waarnemings gebruik het. Die Sekstant dek ’n taamlik yl, dowwe deel van die hemelruim. Dit het net een ster met ’n helderheid van groter as 5 mag, Alpha Sextantis (4,49 mag). Daar is ’n paar dubbelsterre soos Gamma, 35 en 40 Sextantis, asook ’n paar veranderlike sterre soos Beta, 25 en 23 Sextantis. Die Sekstant bevat net een noemenswaardige sterrestelsel, NGC 3115. Die maan en van die planete beweeg soms vir kort ’n ruk daardeur. Hierdie artikel is vertaal uit die Engelse Wikipedia Ian Ridpath and Wil Tirion (2007). Stars and Planets Guide, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4. The Deep Photographic Guide to the Constellations: Sextans Star Tales – Sextans Wikimedia Commons het meer media in die kategorie Sekstant (sterrebeeld).


Л (kleinletter: л) is ’n letter van die Cyrilliese alfabet. Dit word uitgespreek as /l/. Dit moenie met die Cyrilliese letter П (identies aan die Griekse letter П (pi)) verwar word nie. In die ou Cyrilliese alfabet was die letter se naam ljoedije (людьѥ) en het dit ’n syferwaarde van 30 gehad. Љ, 'n kombinasie van Л en Ь


Die Kalkoentjie (Burnupena pubescens) – ook bekend as Papier-burnapena is 'n ongewerwelde wulk wat aan die hele kus van Suid-Afrika voorkom. Kenmerkend: wanneer die diertjie dood is trek die papieragtige buitenste laag van die skulp af. Die laag is in werklikheid 'n giftige mosdiertjie of briosoïet wat op die wulk se skulp leef en dit teen roofdiere beskerm. Die skulp het vele riwwe met afwisselende bruin en wit strepe. Die wulk leef in die benedegetysone en vreet beseerde of dooie diere wat hulle opspoor deur die reuk in die waterstrome te volg. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Burnupena pubescens (Küster, 1858), besoek op 20 Junie 2011. Hierdie artikel is ’n saadjie. Voel vry om Wikipedia te help deur dit uit te brei.


Áo dài (uitgespreek: Au-jaai in die suide en Au-saai in die noorde) is 'n tradisionele kledingstuk van Viëtnam. Dit word deur vroue gedra. Áo dài het in die Suid-Viëtnamese Nguyen dinastie ontstaan. Viëtnamese vroue dra Áo dài by verskeie geleenthede. Skoolmeisies moet dit ook dra. Lugwaardinne van Vietnam Airlines dra dié uitrusting wanneer hulle aan diens is. Hierdie artikel is ’n saadjie. Voel vry om Wikipedia te help deur dit uit te brei.


Die natuurlike logaritme, of neperse logaritme, is 'n spesiale geval van die wiskundig gedefinieerde logaritme. Die natuurlike logaritme het die wiskundige konstante e ('n simbool wat deur Leonhard Euler gedefinieer is) as grondtal. Die natuurlike logaritme word in meer prakties gerigte situasies aangedui deur ln (logaritmus naturalis), maar mens skryf ook wel log in vakgebiede waar dit vanselfsprekend is dat die natuurlike logaritme bedoel word. Die term 'natuurlike logaritme' is afkomstig van die Duitse wiskundige Nikolaus Mercator. Die natuurlike logaritme van die getal x, is dus: ln  ( x ) = log e  ( x ) {\displaystyle \ln(x)=\log _{\mathrm {e} }(x)} Dit kan ook soos volg geskryf wordː ln  ( x ) = e log  ( x ) {\displaystyle \ln(x)={}^{\mathrm {e} }\!\log(x)}


Weifang (Chinees: 潍坊) is 'n stad in die Chinese provinsie Sjandong met 'n bevolking van 8 500 000 in 2010. Die stad is in die ooste van China naby die kus van die Oos-Chinese See geleë. Weifang grens in die noordweste aan Dongying, in die weste aan Zibo, in die suidweste aan Linyi, in die suide aan Rizhao en in die ooste aan Qingdao. Die stad is veral bekend vir die produksie van handgemaakte drake en 'n internasionale vlieërfees, wat elke jaar aangebied word.


Johannes I Tzimiskes (Grieks: Ιωάννης Α΄ Τζιμισκής; omstreeks 925 – 10 Januarie 976) was die Bisantynse keiser van 11 Desember 969 tot met sy dood. Hy was ’n briljante generaal en in sy kort bewind is die ryk se grense uitgebrei en Bisantium self versterk. Tzimiskes is iewers in 925 gebore as lid van die Kourkouas-familie, wat van Armeense oorsprong was. Sy ma was die suster van die toekomstige keiser Nikephoros II Phokas. Dit lyk of hy op ’n jong ouderdom by die leër aangesluit het, aanvanklik onder Phokas se bevel. Hy het vinnig opgang gemaak en het die politieke en militêre bevel van die streek Armenië oorgeneem voor hy 25 was. Sy huwelik met Maria Skleraina het hom verbind aan die invloedryke Skleroi-familie. Die Bisantynse Ryk was in ’n oorlog betrokke met sy oostelike bure en die verskeie onafhanklike en semi-onafhanklike state wat ontstaan het ná die verbrokkeling van die Abbasidiese Kalifaat. Die belangrikste was die Emiraat van Aleppo. Armenië het tussen die twee ryke gelê en Johannes het sy streek suksesvol verdedig. Hy en sy soldate het daarna by die hoofleër aangesluit, wat onder bevel van Nikephoros Phokas was.


Daar is minstens 678 bekende sterre met planete in die heelal. Die meeste is van spektraaltipe F, G en K, want sterrekundiges vind die meeste planete om sterre wat met die Son ooreenstem. Ander is reusesterre wat al die waterstof in hul kern opgebruik het. Planete om reusesterre gee ’n aanduiding van hoe planetêre stelsels ontwikkel en hoe die planete se eienskappe verander met die evolusie van die sterre. Daar is 549 sterre met een bevestigde planeet, en net 129 (sowat 17%) met meer as een. Die ster met die meeste bevestigde planete is HD 10180 met sewe; dit het ook twee onbevestigde planete. Die grootste ster is Epsilon Tauri (2,723 M☉) en die kleinste 2M J044144 (0,021 M☉). Die een met die meeste metale is 1RXS 1609 (0,616 dex, 4,13 × Son) en die een met die minste is HIP 13044 (−2,086, 0,0082 × Son). Die naaste ster met ’n planeet is Alpha Centauri B (4,36 ligjare) en die verste een MOA-2008-BLG-310L (23 807 ligjare).


Per capita is 'n Latynse uitdrukking wat "per kop" of "per persoon" beteken. Dit word meestal gebruik om die gemiddelde van iets per persoon aan te dui en word dikwels vir ekonomiese aanwysers gebruik. Die BNP per capita is byvoorbeeld 'n beter statistiek as die absolute BNP, omdat dit ook die aantal mense in 'n land in ag neem. Lys van lande volgens BBP (nominaal) per capita. Lys van lande volgens BBP (koopkragpariteit) per capita. Energieverbruik per capita per land in 2001. CO2-vrystelling per capita per jaar per land (voor 2006). Hierdie artikel is ’n saadjie. Voel vry om Wikipedia te help deur dit uit te brei.


Elsa se Geheim is die naam van 'n Afrikaanse roman en 'n rolprent. Chris du Toit was beide die regisseur van die rolprent, wat in Februarie 1979 vrygestel is, asook die skrywer van die boek. Die rolprent is 'n drama. Anna Neethling-Pohl Barry Trengove Louise Mollett-Prinsloo Trudie Taljaard Tilana Hanekom Fred Steyn Corrie Huyser Regardt van den Bergh Elize Hibbert Thys Matthysen Deirdre During Anna Cloete Jacques Loots Louis van Niekerk Chris du Toit Elsa junior verwag 'n buite-egtelike kind, terwyl haar ouers niks van haar kêrel wil weet nie. Elsa senior word gesien as 'n ryk vrou. Haar oorlede man se familie sit egter angstig en wag op haar einde, sodat hulle haar fortuin kan erf. Lys van Afrikaanse rolprente Alleenloper Chris is tuis agter kameras[dooie skakel], Beeld, 20 Januarie 1992


Griete (Limosa) is 'n genus van voëls in die familie van strandlopers en snippe (Scolopacidae). Die genus omvat 4 spesies. Voëls in die genus het lang bene en groot, lang snawels waarmee hulle diep in die sand na akwatiese wurms en weekdiere kan soek. Alhoewel dit nie meer algemeen is nie was griete op 'n tyd 'n bekende Britse gereg gewees. Sir Thomas Browne se skrywes uit die sewentiende eeu maak die opmerking dat griet die lekkerste dis in Engeland was. Limosa fedoa Limosa haemastica - Hudsonbaaigriet Limosa lapponica - Bandstertgriet Limosa limosa - Swartstertgriet Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Taaltipologie is binne die sistematiese taalkunde die oorkoepelende term vir die studie van alles wat te make het met die ooreenkomste en verskille tussen tale en taalfamilies onderling. Dit kan vervolgens byvoorbeeld handel om algemene sake soos grammatika en sintaksis, woordeskat, fonologie en morfologie, maar ook om spesifieke terreine soos geskiedenis en sosiolinguistiek. Van groot belang is by name die indelings wat deur SIL International gemaak word. Daarby word onderskeid getref tussen: Lewende tale: tale wat tans deur ŉ aantal mense as eerste taal gepraat word, dit wil sê as moedertaal gepraat word, soos Afrikaans en Nederlands. Dooie tale in die algemeen: dit is tale soos Latyn, Oud-Pruisies, Kornies en Manx-Gaelies, wat in bepaalde (byvoorbeeld liturgiese of wetenskaplike) kringe soms nog wel gepraat word, maar sedert onlangs of lank terug deur niemand meer as sy of haar moedertaal beskou word nie. Historiese tale: dit is tale wat beskou word as die voorlopers van moderne tale, maar nietemin as afsonderlike tale beskou word, soos Oudnederlands en Oudengels. Streng gesproke behoort hierdie tale egter tot die vorige kategorie, indien mens dit tenminste streng wil beskou as afsonderlike tale.


Aanhalings van Voorsitter Mao Zedong (Vereenvoudigde Chinees: 毛主席语录; Tradisionele Chinees: 毛主席語錄; pinyin: Máo Zhǔxí Yǔlù) is 'n boek met uitgesoekte aanhalings uit toesprake en geskrifte deur Mao Zedong (Mao Tse-toeng), die voormalige leier van die Kommunistiese Party van China. Dit is tussen 1964 en omstreeks 1976 gepubliseer en wyd versprei tydens die Kulturele Rewolusie. Die gewildste weergawes is in klein groottes gedruk wat maklik gedra kon word en is in 'n blink rooi omslag gebind. Dit het in die Weste algemeen bekend geword as die Rooi Boekie. Dit is een van die meesgedrukte boeke in die geskiedenis. Die boekie bevat 427 aanhalings, verdeel oor 33 hoofstukke. Die aanhalings is soms een sin lank, ander keer 'n aantal paragrawe. Die meeste aanhalings kom uit 'n ruim twintigtal dokumente wat in die vier boekdele van die Geselekteerde Werke van Mao staan. Die inhoud gaan veral oor Mao se ideologie, ook wel Maoïsme genoem. Deur 'n boek uit te gee dat almal verplig was om te lees, het Mao in die voetspore van die Chinese Keisers wat ook sulke memoranda of edikte uitgevaardig het.


Hinrich Lichtenstein (10 Januarie 1780 – 2 September 1857) was 'n Duitse geneesheer, skrywer en veelsydige geleerde. Hy het sy loopbaan in Suid-Afrika begin en sou later 'n wêreldbekende wetenskaplike word. Hy het die Kaap die Goeie Hoop van 1802 tot 1806 besoek en deur sy boeke en artikels lewer hy 'n besondere bydrae tot die kultuurhistoriese geskiedskrywing en die kennis van die plant- en dierelewe van Suid-Afrika. Martin Hinrich Carl Lichtenstein is op 10 Januarie 1780 in Hamburg gebore. In sy voorgeslagte was verskeie bekende geleerdes van die 18de en 19de eeu. Hy studeer in die geneeskunde aan die universiteite van Helmstedt, Jena en Göttingen. Op 23 Desember 1802 arriveer hy aan die Kaap as huisarts vir die Bataafse Republiek se goewerneur, luit.-genl. Jan Willem Janssens, en sy gesin en as privaatonderwyser vir die goewerneur se seun. In 1811 word Lichtenstein die eerste professor in dierkunde aan die Humboldt-universiteit in Berlyn, in 1813 ook die direkteur van die Natuurkundige Museum in Berlyn en kort daaran stig hy die dieretuin in die stad. Lichtenstein het 'n besondere musikale talent gehad en was lid van die Berlynse sangakademie.


Die geologiese rekord in stratigrafie, paleontologie en ander natuurwetenskappe verwys na lae rotsstrata wat gevorm het vanweë vulkaniese uitbarstings of neerslae van klei, sand ens. Die geologiese rekord sluit in al die fossielinhoud en die inligting wat die strata bevat oor die Aarde se geskiedenis: die klimaat, geografie, geologie, evolusie van lewe en sy oppervlak. Grond- en vulkaniese neerslae word bo-op mekaar gevorm, hulle word mettertyd hard en vorm ’n soliede rotskolom, wat oor ’n lang tyd deur intrusie binnegedring en deur tektoniese aktiwiteite verwring kan word. Op ’n sekere plek op die Aarde se oppervlak verskaf die rotskolom ’n dwarsprofiel van die natuurgeskiedenis in die gebied in die tyd wat deur die ouderdom van die rotse gedek word. Dit word soms die "rotsgeskiedenis" genoem en gee ’n blik op die natuurgeskiedenis van dié spesifieke geografiese streek of streke oor verskeie geologiese tydperke soos tydsnedes, epogge en in sommige gevalle selfs verskeie groot periodes. Die geologiese rekord is op geen plek heeltemal ongeskonde nie: Waar geologiese kragte een streek redelik onaangeraak gelaat het, soos ’n koek met verskeie lae, kon dit in ’n ander streek die grond opgelig of deur wind, chemie, temperatuur en water verander het.


Epsilon (hoofletter Ε, kleinletter ε) is die vyfde letter van die Griekse alfabet. In die Griekse numeriese stelsel het dit 'n waarde van 5. Die Latynse E en die Cyrilliese Е is van die Griekse epsilon afkomstig. Die Griekse kleinletter epsilon (ε), die maanvormige epsilonsimbool ϵ, en die Latynse kleinletter epsilon (ɛ) word in 'n verskeidenheid van plekke gebruik: In wiskunde (veral kalkulus), 'n willekeurig klein positiewe hoeveelheid word gewoonlik deur ε voorgestel; sien (ε, δ)-definisie van 'n limiet. Hierdie artikel is ’n saadjie. Voel vry om Wikipedia te help deur dit uit te brei.


A Night at the Opera is die vierde album van Queen wat op 21 November 1975 deur EMI vrygestel is in die Verenigde Koninkryk. Dit is geproduseer deur Roy Thomas Baker en Queen, was na berig word die duurste album ooit teen die tyd van sy vrystelling. Die album het sy naam gekry van die Marx Brothers-film met dieselfde naam, wat die groep een aand in die ateljee-kompleks gekyk het tydens opname. Die album is op verskeie ateljees oor 'n tydperk van vier maande in 1975 opgeneem. As gevolg van bestuurs kwessies het Queen byna geen geld verdien vir hul vorige albums nie. Daarna het hulle hul kontrak met Trident Studios geëindig en het hulle nie hul ateljees vir hul album gebruik nie (met die enigste uitsondering is die "God Save the Queen" snit, wat die vorige jaar aangeteken is). Die album het 'n wye verskeidenheid style ingesluit, soos ballades, harde rock en rock invloede. Afgesien van hul gewone toerusting gebruik Queen ook 'n verskeidenheid instrumente soos 'n kontrabas, harp, ukulele en meer.


Lughawe Londen-Gatwick (IATA:LGW, ICAO:EGKK) is 5 km noord van Crawley, Wes-Sussex en 47,5 km (29,5 myl) suid van Londen-sentraal geleë. Dit is Londen se tweede grootste internasionale lughawe en die tweede besigste gemeet aan totale passasiersverkeer in die Verenigde Koninkryk, naas Heathrow. Verder is Gatwick Europa se voorste lughawe vir punt-tot-punt vlugte en het die wêreld se besigste enkelgebruik-aanloopbaan met 'n maksimum van 55 vliegtuigbewegings per uur. Die Noord- en Suidterminale strek oor 'n gebied van 98 000 m2 en 160 000 m2 onderskeidelik. In 2013 het 35,4 miljoen passasiers gebruik gemaak van Gatwick. Vanaf 1978 tot 2008 het baie vlugte ná en van die Verenigde State Gatwick gebruik as gevolg van beperkings op die gebruik van Heathrow tussen die Verenigde Koninkryk en die VSA, soos geïmplementeer in die Bermuda II-ooreenkoms. US Airways, Gatwick se laaste oorblywende Amerikaanse draer, beëindig hul diens vanaf die lughawe op 30 Maart 2013. Dit laat Gatwick sonder 'n geskeduleerde Amerikaanse lugredery vir die eerste keer in meer as 35 jaar.


Kawango-Oos is sedert 8 Augustus 2013 een van die 14 streke van Namibië. Die streek se naam is van die Kawango's afgelei. Kawango-Oos se hoofstad en grootste stad is Rundu. In die ooste is die streek aan die Caprivi (nou Sambesi) begrens en in die weste aan Kawango-Wes. Die Okavangorivier vloei deur die streek, digby die grens met Caprivi. Op 8 Augustus 2013 is Kawango opgedeel in Kawango-Oos en Kawango-Wes. In die noorde is Angola geleë en in die suidooste Botswana. Hierdie artikel is ’n saadjie. Voel vry om Wikipedia te help deur dit uit te brei.


Secutor is 'n genus van straalvinnige visse in die familie van Glip- en Slymvisse (Leiognathidae). Die spesies wat aan die genus behoort is inheems aan die Indiese Oseaan en die westelike Stille Oseaan. Die Slankglipvis en Mopneus-glipvis word langs die Suid-Afrikaanse kus aangetref. Die genus bestaan tans uit sewe erkende spesies: Secutor hanedai Mochizuki & Hayashi, 1989 Secutor indicius Monkolprasit, 1973 Slankglipvis (Secutor insidiator) (Bloch, 1787) Secutor interruptus (Valenciennes, 1835) Secutor mazavasaoka Z. H. Baldwin & Sparks, 2011 Secutor megalolepis Mochizuki & Hayashi, 1989 Mopneus-glipvis (Secutor ruconius) (F. Hamilton, 1822) Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Froese, Rainer, en Daniel Pauly, eds. (2013). Spesies van Secutor in FishBase. Desember 2013-weergawe.


'n Minuut is 'n eenheid waarmee tyd gemeet word. 'n Minuut is gelyk aan 60 sekondes. 'n Uur duur 60 minute en 'n dag duur 1440 minute. Die internasionale wetenskaplike simbool is vir 'n minuut is "min". Internasionale Buro vir Mate en Gewigte (2006). "Hoofstuk 4.1". Le Système international d’unités/The International System of Units (SI) (PDF) (in Frans met Engels vertaling) (8ste uitg.). ISBN 92-822-2213-6.AS1-onderhoud: onerkende taal (link) Wikiwoordeboek het 'n inskrywing vir minuut. Hierdie artikel is ’n saadjie. Voel vry om Wikipedia te help deur dit uit te brei.


Laurentius die sesde teenpous van die Rooms Katolieke Kerk verkry die posisie tydens die sede vacante na die dood van Pous Anastasius II. Pous Simmachus word gesteun deur 'n minderheid terwyl die meerderheid van die adel en die senatore Laurentius gesteun het. Op 22 November 498 word beide tot pous verkies. Hulle beleid het lynreg verskil. Laurentius wil die skisma van Acasius van Konstantinopel wat die Kerk sedert 484 in Oos en Wes verdeel, beëindig, maar Simmachus wil dit nie eers bespreek nie. Koning Teodorik die Grote, koning van Italië, word gevra om die probleem op te los. Die koning stel Pous Simmachus aan as pous. Op 1 April 499 stel Simmachus Laurentius aan as biskop van Nocera in 'n poging tot versoening. Simmachus het egter in 'n aantal skandale betrokke geraak en Teodorik laat Laurentius na Rome kom en installeer hom in die Lateraanse paleis vir 'n tweede termyn as pous. Tussen 502 en 506 lei dit tot onrus en straatgevegte in Rome. Teodorik moes weer inspring en bevestig Simmachus omdat Laurentius se beleid Bisantium te veel bevoordeel het. Laurentius. (2008). Encyclopædia Britannica. Deluxe Edition. Chicago: Encyclopædia Britannica.


Tonnerre is 'n munisipaliteit (commune) in die Franse departement Yonne (gewes Boergondië-Franche-Comté) in noord-sentraal Frankryk. Die plek is deel van die arrondissement Avallon. Tonnerre het 5 235 inwoners (2011), 'n oppervlakte van 58,3 km² en 'n bevolkingsdigtheid van 90 inwoners per km². Die spoorwegstasie Station Tonnerre kan hier gevind word. In 1981 het die Franse sneltrein TGV 'n nuwe wêreldrekord opgestel toe dit 'n snelheid van 381 km/h naby Tonnerre bereik het. Nenagh, North Tipperary, Ierland Dobříš, Tsjeggië Montabaur, Duitsland "argiefkopie". Geargiveer vanaf die oorspronklike op 1 Oktober 2011. Besoek op 26 Februarie 2014. (cz) Partnerská města (de) Die Städtepartnerschaft Montabaur Inligting oor Tonnerre Wikimedia Commons het meer media in die kategorie Tonnerre.


Die Internasionale Statistiese Klassifikasie van Siektes en Verwante Gesondheidsprobleme, gewoonlik afgekort as die Internasionale Klassifikasie van Siektes, is die internasionale "standaard-diagnosehandleiding vir epidemiologie, gesondheidsbestuur en kliniese doeleindes". Die Engelse naam is International Statistical Classification of Diseases and Related Health Problems, of kortweg International Classification of Diseases (ICD). Die ICD word bygewerk deur die Wêreldgesondheidsorganisasie (WGO), die gesondheidsowerheid in die Verenigde Nasies-stelsel. Dit is ontwerp as ’n klassifikasiestelsel vir gesondheidsorg. Dit sorteer gesondheidstoestande saam in generiese kategorieë saam met spesifieke variasies en ken aan elk ’n kode toe van tot ses karakters. Groot kategorieë sluit dus ’n stel ooreenstemmende siektes in. Die twee jongste uitgawes van die ICD is: Werk het in 1983 begin en dit is in Mei 1990 aanvaar. Dit is tussen 30 September en 6 Oktober 1975 opgestel. "International Classification of Diseases (ICD)". Wêreldgesondheidsorganisasie. Geargiveer vanaf die oorspronklike op 16 Mei 2020. Besoek op 14 Maart 2014. "About WHO" (in Engels). World Health Organization. Geargiveer vanaf die oorspronklike op 27 Oktober 2019. Besoek op 14 Maart 2014.


Die Olivaint Genootschap van België (Afrikaans: Olivaint Genootskap van België) is 'n Belgiese pluralistiese en onafhanklike studentevereniging gestig in 1954. Die doel is hoofsaaklik die vorm van persone wat later professionele verantwoordelikhede sal dra. As voertaal word sowel Nederlands as Frans gebruik. Elke student wat 2 jaar universiteit gevolg het (baccalaureus-grade of meester-grade) en akkoord gaan met die beginsels van die genootskap kan lid word. Die aantal lede is jaarliks beperk tot 50. Kandidate moet hul curriculum vitae met 'n skriftelike motivering indiening en moet daarna 'n keurings onderhoud ondergaan deur die bestuurslede van die Konferensie. Gedurende die akademiese jaar word daar 10 vergaderings op Saterdagnamiddag gehou in Brussel. Tydens hierdie tematiese vergaderings kry die studente mondelinge spreekbeurte. Na die spreekbeurte praat 'n prominente figuur uit politieke, ekonomiese, kulturele of die sosiale wêreld waarna die studente in debat tree. Daarbenewens organiseer die genootskap ook 'n jaarlikse wedstryd van welsprekendheid. Die akademiejaar word afgesluit met 'n buitelandse studiereis. Die Olivaint Genootschap beskik oor 'n netwerk van meer as 1100 alumni. Die vereniging het gedien as 'n opleiding van verskeie Belgiese politici, diplomate, wetenskaplikes en sakelui.


Die 23ste Dinastie (ook Dinastie XXIII geskryf; 727–715 v.C.) was ’n koningshuis van Libiese Berbers wat tydens die Derde Oorgangstydperk oor Antieke Egipte regeer het. Daar is taamlike onsekerheid oor die dinastie, wat van Herakleopolis, Hermopolis en Thebe af kon regeer het. Monumente uit die tydperk wys hulle het Bo-Egipte beheer saam met die 22ste Dinastie kort voor die dood van Osorkon II. Die bekende heersers was:


'n Seresiosourus is 'n uitgestorwe genus seereptiele. Hulle het amper soos die lariosourus gelyk. Huisgenoot Dinosourusse, 2014-uitgawe, p 16 Hierdie artikel is ’n saadjie. Voel vry om Wikipedia te help deur dit uit te brei.


In die Heerengracht in Kaapstad is 'n klein monumentjie ter ere van kapt. Robert Scott wat saam met vier kamerade in Maart 1912 omgekom het op hul reis terug van Antarktika. Die oorspronklike gedenkteken is ontwerp deur Joseph Solomon en op 15 Mei 1916 onthul. Omdat dié gedenkteken in 1948 gevandaliseer is, is dit met 'n replika in brons vervang. Hierdie artikel is ’n saadjie. Voel vry om Wikipedia te help deur dit uit te brei.


e-tol verwys na die elektroniese insamelingsprosesse wat deur die Suid-Afrikaanse Nasionale Padagentskap Sanral in werking gestel is om toltariewe van padgebruikers op geselekteerde tolpaaie of verkeerslane te hef, onderhewig aan die Sanral-wet van 1998. Teen 2014 was 19% van Suid-Afrika se nasionale paaie tolpaaie, en Sanral se inkomstebronne bestaan uit tolgeldinkomste en 'n toewysing uit die nasionale fiskus. Aanvanklike kapitaaluitleg vir groot projekte word ook gefinansier deur uitreiking van staatseffekte in die ope mark. Die twee vernaamste insamelingsmetodes is Valboom-elektroniese tolheffings en Opepad-tolheffings (ORT). Die stelsel is ontwerp om die R20 miljard hoofwegopgraderingprogram (GFIP) te finansier wat in 2007 ingevoer is en teen April 2011 grootliks voltooi is. Opepad tolheffings is op 3 Desember 2013 in Gauteng in werking gestel toe die provinsie sowat 3.5 miljoen geregistreerde voertuie gehad het. Voertuie word elektronies uitgeken sonder dat enige kontanttransaksies op paaie of hoofweë plaasvind. Voertuig-identifisering geskied by wyse van die aflees van 'n e-etiket of 'n voertuig-lisensieplaat deur sensors of kameras wat op oorhoofse stellasies gemonteer is, en deur rekenaars geinterpreteer word.


Klas 33 is 'n tipe diesellokomotief - tegnies 'n diesel-elektriese lokomotief - wat deur die Suid-Afrikaanse Spoorweë gebruik is. Hierdie lokomotief is die eerste Co-Co- (twee drie-as draaistelle met 'n elektriese motor elk per as) hooflyn ontwerp. Klasse 33-000 en 33-400 is verskaf deur General Electric Company en was genommer as U20C deur die vervaardiger. Die eerste reeks is van 1965 tot 1966 volledig in die VSA gebou, terwyl die laaste reeks van 1968 tot 1970 in Suid-Afrika gebou is. Hulle is toegerus met 'n vierslag V12 turboaangedrewe, na-verkoelde dieselenjin wat 'n gelykstroomgenerator en ses traksiemotors, wat op die aste geïnstalleer is, aandryf. Hulle is toegerus met dinamiese remme. Beide die reekse het 'n lae neus voor die kajuit. Die 33-000 reeks is aanvanklik in die Kaapse Middelande gebruik totdat die 34-000 klas beskikbaar was, hulle is toe na die destydse Transvaal oorgeplaas. Die 33-400 reeks doen hoofsaaklik diens in die Koedoespoortomgewing. Die 33-200 reeks is verskaf deur Electromotive Division of General Motors van 1966 tot 1967. Die vervaardiger se nommer is GL26MC.


William Francis "Bill" Nighy (uitgespreek /naɪ/; gebore op 12 Desember 1949) is 'n Engelse akteur. Voor sy eerste filmrol in 1981 het hy in teater en televisie gewerk. Sy eerste film waarin hy naam gemaak het was The Men's Room in 1991. Hierin het hy die rol van die vrouejagter, Professor Mark Carleton, vertolk. Laasgenoemde se buite-egtelike verhoudings het hom "lewenskrag" gegee. Nighy is geken vir sy vertoning in Love Actually.


Die Snowtown-moorde was ’n reeks moorde wat tussen Augustus 1992 en Mei 1999 in Suid-Australië gepleeg is deur John Bunting, Robert Wagner en James Vlassakis. ’n Vierde persoon, Mark Haydon, is skuldig bevind aan medepligtigheid om van die lyke ontslae te raak. Die verhoor was een van die langstes en opspraakwekkendstes in Australië. Dit was ook bekend as die bodies-in-barrels murders. Net een van die slagoffers is vermoor in Snowtown, ’n dorp sowat 140 km noord van Adelaide, en nie een van die slagoffers of moordenaars was van dié dorp nie. Hoewel die motief vir die moorde onduidelik is, het Bunting die moordenaars laat verstaan die slagoffers is pedofiele, homoseksuele of "swak". In minstens sommige van die gevalle is die moorde voorafgegaan deur martelings en pogings om geld uit die slagoffers te kry. Verskeie mense was by die moorde betrokke: John Bunting, Robert Wagner en James Vlassakis is almal van die moorde aangekla; Mark Haydon het ook skuld beken en vir die staat getuig in ruil vir ’n ligter vonnis. John Justin Bunting (geb. 4 September 1966 in Inala, Queensland) was die leier.


Samuel Taylor Coleridge Engelse digter, filosoof en literatuurkritikus Gebore 21 Oktober 1772 in Ottery St Mary, Devon, Engeland Oorlede 25 Julie 1834 in Highgate, Middlesex, Engeland Literêre stroming Romantiek Bekende werke The Rime of the Ancient Mariner Kubla Khan Biographia Literaria Handtekening Samuel Taylor Coleridge ([ˈkoʊləˌrɪdʒ]; * 21 Oktober 1772; † 25 Julie 1834) was 'n Engelse digter, literatuurkritikus en filosoof wat saam met sy vriend William Wordsworth as die grondlegger van die Romantiese Beweging in die Engelse literatuur beskou word. Coleridge, 'n lid van die groep digters na wie na aanleiding van hul woonplekke in die Lake District-streek van Engeland as die Lake Poets verwys is, het bekendheid verwerf met gedigte soos The Rime of the Ancient Mariner en Kubla Khan en sy outobiografiese werk Biographia Literaria. Ewe belangrik was sy literêr-kritiese bydraes, onder meer oor die werk van Shakespeare, en sy rol by die bekendstelling van die idealistiese stroming in die Duitse filosofie aan die Engelssprekende wêreld. Baie van Coleridge se neologismes – vakterme en uitdrukkings – het ingang gevind tot die Engelse woordeskat, waaronder suspension of disbelief.


Crossrail is 'n nuwe spoorlyn in die suide van Engeland oor 'n afstand van 118 km (73 myl) wat tans in aanbou is. Dit sal na verwagting in 2018 voltooi wees en vir pendelaars en ander treinpassasiers 'n nuwe roete bied wat in oos-westelike rigting deur Groter Londen sal loop. Boubedrywighede vir die sentrale gedeelte van die lyn - 'n tonnel deur Sentraal-Londen asook verbindings tot bestaande lyne wat later deel van Crossrail sal uitmaak - het in 2009 begin. Crossrail is een van Europa se grootste spoorweg- en infrastruktuurprojekte. Crossrail se doelwit is om vir pendelaars en ander passasiers op besige treinroetes meer treindienste met groter kapasiteite aan te bied. Die nuwe spoorlyn, wat deur Sentraal-Londen sal loop, sal dele van Berkshire en Buckinghamshire met Essex en Suidoos-Londen verbind en sodoende die druk op moltreindienste soos London Underground se Central en District Line (tans die besigste moltreinroetes in oos-westelike rigting) en die Heathrow-tak van Piccadilly Line gedurende spitstye verlig. 'n Reeks nuwe tonnels oor 'n totale afstand van 42 km (26 myl) staan sentraal in die projek.


Benseen is 'n aromatiese organiese verbinding met die chemiese formule C6H6. Michael Faraday het benseen vir die eerste keer in 1825 geïsoleer en Mitscherlich het dit uit bensoësuur en kalk gesintetiseer. Die stof word gewoonlik uit steenkoolteer (sedert 1849) of aardolie (sedert 1941) verkry. Benseen word gebruik in die sintese van fenol, wat 'n belangrike grondstof vir die farmaseutiese industrie, die bounywerheid en die motorindustrie is. Gewoonlik word fenol deur die Hock-proses vervaardig waartydens benseen met propeen reageer om kumeen te lewer. Dan word kumeen geoksideer tot kumeenhidroperoksied, wat ontbind na fenol en asetoon. Dis is egter ook moontlik om benseen direk met 'n palladium-katalisator te hidroksileer. Sedert 1928 is bevind dat daar 'n verband tussen blootstelling aan benseen en die ontstaan van kanker is, veral bloedkanker, dus is benseen as 'n karsinogeen verkaar. In die jare 1960–1970 het mense wat in Turkye en Italië in die leerindustrie gewerk het, daaronder gely. In die middel 1970's het werkers by die firma Pliofilm, waar benseen as oplosmiddel gebruik is, 'n ongewone aantal gevalle van leukemie opgelewer, en die eerste kwantitatiefbetroubare gegewens verskaf.


Emjindini is die township aangrensend tot Barberton in die Ehlanzeni-distriksmunisipaliteit in die suidooste van die Mpumalangaprovinsie van Suid-Afrika. Lys van dorpe in Suid-Afrika "Hoofplek Emjindini". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


'n Tiekie (ook bekend as 'n trippens) is 'n klein silwermuntstuk met die waarde van drie pennies (geskryf as 3d). Dit was 'n betaalmiddel in Suid-Afrika tot die ingebruikneming van die desimale geldstelsel in 1961. Op die muntstuk was drie bondels hout en 'n protea afgebeeld. Die herkoms van die woord is onseker, maar dit is moontlik afgelei van die Nguni-woord tiki vir klein of die Maleise woord tiga vir drie. Daar is ook teorieë wat dit verbind met die pataca (Portugees) of die Franse patac. Suid-Afrikaanse Engels het die woord tickey aan Afrikaans ontleen. Bekende versamelmunte is die Sammy Marks-tiekies. In 1898 is 215 hiervan in goud geslaan, maar hulle is nooit gesirkuleer nie. Die Paul Kruger-tiekie van 1897 het ook versamelwaarde. Weens die Groot Depressie is daar in 1931 slegs 128 tiekies gemunt en daarom is die 1931-tiekie ook gewild onder versamelaaars.


Lakewood is 'n stad en munisipaliteit volgens algemene reg in die Amerikaanse deelstaat Kalifornië se distrik Los Angeles County met 'n bevolking van 80 048 volgens die sensus van 2010. Die stadsgebied word begrens deur Long Beach in die weste en suide, Bellflower in die noorde, Cerritos in die noordooste, Cypress in die ooste en Hawaiian Gardens in die suidooste. Die snelweg San Gabriel River Freeway (Interstate 605) loop deur Lakewood se oostelike buurte. Soms word na Lakewood verwys as 'n "kitsstad" - 'n sinspeling op die stad se beplande ontwikkeling enkele jare ná die Tweede Wêreldoorlog om die behuisingstekort in Los Angeles County te verlig. Lakewood het vanaf 1950 op die limaboonvelde van 'n voormalige landbouterrein ontstaan as deel van 'n grootskaalse behuisingsprojek waarvolgens 17 500 huise binne 'n tydperk van vyf jaar op 'n industriële manier gebou is. In 1951 het die Lakewood Center Mall ontstaan as die destyds grootste winkelsentrum in die Verenigde State. Drie jaar later was Lakewood die eerste Kaliforniese nedersetting sedert 1939 wat geïnkorporeer is nadat inwoners die insluiting by naburige Long Beach verwerp het.


Dirk Gysbert Richard (19 April 1918, Paarl; 30 Oktober 2010, Johannesburg) was 'n Suid-Afrikaanse skrywer, joernalis en koerantredakteur. As skrywer verwerf hy bekendheid vir sy kortverhale, maar hy publiseer ook 'n aantal romans en dramas (hoofsaaklik enkelspele). As koerantman verwerf hy bekendheid vir sy rubriek Na my mening wat in Dagbreek verskyn. Hy dien ook onder meer as redakteur vir Die Vaderland en is ook van 1957 tot 1962 hoof van publikasies by Afrikaanse Pers Beperk. Die Richard-stamvader was Thomas Bernardus Richardt wat in 1834 uit Oldenburg in Duitsland na die Kaap geëmigreer het. Dirk se pa was die grofsmid en wamaker Thomas Bernardus Richard (wat by die wamakery Retief en De Vil werk) en sy ma Wilhelmina Gysbertha Kotzé, wat as setter by die Paarl Post gewerk het. Sy laerskoolloopbaan bring hy deur by die destydse Oefenskool (later WA Joubertskool) wat aanvanklik deel was van die Paarlse Onderwyskollege. Hy gaan dan na die Paarl Gimnasium tot standerd agt, waarna sy ouers se finansiële probleme veroorsaak dat hy die huis moet verlaat.


Susan Maree is een van Derick Jacobs se skuilname.  Derick Jacobs (*31 Desember 1944, Upington -) is ’n Afrikaanse skrywer van ontspanningslektuur, onder sy eie naam en verskeie skuilname, onder meer Susan Maree, Stefan Radlof, Len Anthony, Rena de Kock, Henriette Fouché. As Susan Maree skryf Jacobs liefdesverhale. As Susan Maree publiseer Jacobs Wanneer die Swawels Trek (1975) en Lied van die Aandblom (*). "Appliance Repairs Johannesburg - 083 748 0910". Appliance Repairs Johannesburg - 083 748 0910 (in Engels). Geargiveer vanaf die oorspronklike op 6 Desember 2019. "Welcome lizmarboeke.co.za - BlueHost.com". www.lizmarboeke.co.za. Geargiveer vanaf die oorspronklike op 20 Maart 2016. Besoek op 26 September 2016.


William Ashton (Heaton Norris, Lancashire, 13 Julie 1817 – Barkly-Wes, Kaapkolonie, 29 Maart 1897) was ’n Suid-Afrikaanse sendeling van Britse herkoms. Ashton was die seun van Thomas Ashton. Hy word op 14-jarige ouderdom vakleerling by 'n skrynwerker en word daarna boekhouer vir 'n firma van katoenspinners. Hy studeer later aan Airedale College, Yorkshire, voor hy in 1842 by die Londense Sendinggenootskap aansluit. Hy word op 23 Junie1842 op Ashton-under-Lyne georden en vertrek in die volgende jaar na Suid-Afrika in geselskap van Robert Moffat, wat na Kuruman terugkeer nadat hy sy verlof in Engeland deurgebring het. Gedurende die daaropvolgende jare werk Ashton van 13 Desember 1843 tot 1864 en weer van 1871 tot 1876 saam met Moffat en Robert Hamilton op Kuruman. In 1849 wend hy 'n blykbaar mislukte poging aan om met die opleiding van swart onderwysers te begin. Sy belangrikste bydrae tot die werk van die sending in daardie tyd is egter die hulp wat hy aan Moffat verleen in verband met die vertaling van die Bybel in Tswana. Hierdie geweldige taak, waaraan Moffat dertig en Aashton sewe jaar se arbeid wy, word in 1857 voltooi.


Die Gestreepte lipvis (Pseudocheilinus evanidus) is 'n vis wat voorkom in die Stille Oseaan en die Indiese Oseaan; meer spesifiek aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Striated wrasse. Die vis word tot 8cm groot en sy lyf is slank en lank. Die lyf is oranje tot pienk-bruin met dun, digby mekaar ligte horisontale lyne op. Soms is daar ligte bane oor die sye. Daar is ook 'n blou-wit streep van die bek tot by die wang. Die vis se kleurpatroon bly dieselfde deur sy hele ontwikkelingsfase. Hulle leef in aflandige koraal- en rotsriwwe in water wat 6 tot 40m diep is. Die visse is alleenlopers en bly naby die riwwe vir beskerming. Hulle vreet hoofsaaklik bodem ongewerweldes. Die spesie is redelik volop maar sku. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.se/summary/Pseudocheilinus-evanidus.html The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Die 2011 Formule Een Indiese Grand Prix was 'n Formule Een-kampioenskapswedren wat op 28 Oktober 2012 by die Buddh Internasionale Renbaan in Indië gehou is.


Die EF 16–35mm lens is 'n familie van professionele wyehoeklense deur Canon Inc. vervaardig. Die oorspronklike weergawe, die EF 16–35mm f/2.8 L USM, vervang die EF 17–35mm f/2.8 L USM lens, wat op sy beurt die EF 20-35 f/2.8 L lens vervang het. Die lens het 'n EF-lenspassing om te werk met die EOS lyn van kameras. Behalwe vir die voorste element, is dit verseël teen stof en water, en beskik oor 'n diafragma wat nog steeds byna sirkelvormig is van f/2.8 tot f/5.6. Die EF 16–35mm f/2.8 L USM is vervang deur die EF 16–35mm f/2.8 L USM II vroeg in 2007. As die belangrikste verandering het die lens 'n nuwe optiese ontwerp met 16 elemente in 12 groepe. Ander veranderinge sluit in 'n 35 g toename in massa, 'n groter 82mm filterdeursnee en 'n langer lengte. Die model II lens het gunstige tot uitstekende resensies ontvang, en is gebruik in onafhanklike rolprente soos Marianne wat geskiet is met behulp van 'n Canon EOS 7D. Die volgende lid van die familie, die EF 16–35mm f/4L IS USM, is aangekondig in Mei 2014.


'n Sens of seis is 'n handgereedskapstuk om gras te sny. Dit is grootliks vervang deur masjiene wat deur perde getrek word en later deur masjiene wat deur trekkers getrek word. Vandag word 'n sens eerder geassosieer met die skoppensboer ook genoem die doodsmaaier, die man met die seis of Mantelman. Hy word uitgebeeld as 'n lewendige geraamte met 'n sens en 'n uurglas in sy hand. Sekel Kyk Skoppensboer (dood) Wikimedia Commons het meer media in die kategorie Sens. Wikiwoordeboek het 'n inskrywing vir sens.


Die Aborigines (Engels: [ˌæbəˈɹɪdʒɪniːz] of Indigenous Australians, letterlik: "inheemse Australiërs") is die inheemse bevolking van Australië. Die Aborigines het Australië tussen 40 000 en 60 000 jaar gelede vanaf die noorde bereik en hulle daar gevestig. Hulle vorm nie 'n eenvormige volk nie en is in verskeie stamme of familiegroepe verdeel, wat oor hul eie kultuur, taal en maniere beskik. Voor die aankoms van die Britse koloniste in 1788 het hulle as jagter-versamelaars geleef en tussen 300 000 en 100 000 mense getel. As gevolg van siektes, maar ook geweld tydens die Europese verowering, het die getal Aborigines afgeneem tot 60 000 in 1920. Sowat driekwart van die hedendaagse Aborigines het hulle in stede gevestig en het die Westerse leefwyse aangeneem, veral as gevolg van Australië se assimilasiebeleid. Die tradisionele Aboriginele leefwyse het veral in die Noordelike Gebied bewaar gebly, waar Europese setlaars hulle relatief laat gevestig het. (en) "Estimates of Aboriginal and Torres Strait Islander Australians". Australian Bureau of Statistics. Junie 2011. Geargiveer vanaf die oorspronklike op 18 April 2020. Besoek op 5 November 2016.


Boemerang 11:15 is 'n Afrikaanse rolprent wat op 16 Junie 1972 uitgereik is. Die film is deur Kavalier Filmproduksies in Kaapstad geskiet. Die rolprent is 'n drama en gruwelfilm (riller). Gerhard Viviers as Ben Venter Riana Pienaar as Karin Venter Ben Verwey as Groenewald Wilma van der Merwe as Susan Venter Denise Smal as Sonja Groenewald Elwen Morris as bom-deskundige Gideon Roos as Johan van Buuren Johan Brewis as ontvoerder Barry Trengove as ontvoerder H.P. Hamman as ontvoerder Richard Strauss Paul Malherbe as onderwyser Amanda Muller as onderwyser (gekrediteer as Amanda Müller) Leon Kruger Leonie Steyn as Annette Die werklose Ben Venter se kulkunsies by sy dogter Karen se skool beïndruk 'n pa in die gehoor, en hy bied Venter 'n werk aan. Maar Venter is geskok wanneer hy hoor watse werk hy vir R25 000 moet doen. Hy moet twee tasse by die lughawe omruil, en die een wat hy moet aflewer, bevat 'n bom. Die terroriste se teiken is Johan van Buuren, 'n belangrike Suid-Afrikaanse diplomaat in die VVO.


Mars was in die Romeinse mitologie die god van die oorlog. Hy was die seun van Jupiter en Juno. Hy word met wolwe en spegte verbind asook met die eerste maand van die Romeinse kalender wat Martius genoem word. Later is hy aan die Griekse god Ares gelykgestel. In een van mites oor hom verkrag hy 'n Vestaalse Maagd Rhea Silvia terwyl sy slaap. Sy het gedroom dat 'n haarpen op die grond geval het en dat twee boompies daar begin groei het wat so groot geword het hulle die hele wêreld oorskadu het. Sy het die moeder van Romulus en Remus geword, die stad Rome se twee legendariese stigters. Die kultus van Mars was veral vir die Romeinse soldate belangrik. Legioene wat 'n veldtog begin doen dit vanaf die godheid se tempel en militêre diens in die leër word gesien as deel van die kultus. In die keisertyd word Mars Ultor – die wreker – die god wat die Caesars (keisers) behoed en wreek. "Ancient History encyclopedia" (in Engels). Geargiveer vanaf die oorspronklike op 28 Maart 2020. "unrv.com" (in Engels). Geargiveer vanaf die oorspronklike op 7 November 2019.


Die Grootoog-kaalneus (Monotaxis grandoculis) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Bigeye barenose. Die vis kan tot 60 cm lank word maar die gemiddelde grote is 40 cm. Die onvolwasse vis is witterig van kleur met drie swart bande oor die boonste gedeelte van die lyf. Daar is ook 'n kenmerkende swart, vertikale band oor die oog. Met ouderdom word die kop groter en die snoet meer stomp, die swart verdwyn geleidelik en word silwergrys. Dan ontwikkel 'n geel vertikale streep oor die kieudeksel. Die vis leef hoofsaaklik in koraalriwwe in water wat 5 tot 60 m diep is. Hulle is alleenlopers of kom ook in klein groepies voor. Die volwasse visse swem bedags saam oor die rif en breek op gedurende die nag waar hulle dan op bodem ongewerweldes jag maak. Die klein, onvolwasse vissies is alleenlopers en skuil in rommel en sandareas.


Die Canon EOS 400D, ook bekend as die Digital Rebel XTi in Noord-Amerika en EOS Kiss Digital X in Japan, is 'n intreevlak digitale enkellensreflekskamera wat op 24 Augustus 2006 deur Canon bekendgestel is. Dit is die opvolger van die EOS 350D, met opgradering na 'n 10.1 megapieksel CMOS sensor, 'n groter deurlopende skietbuffer, 'n geïntegreerde beeldsensor, vibrerende skoonmaakstelsel (die eerste keer gebruik op 'n Canon EOS DSLR), 'n akkurater negepunt-outofokusstelsel van die EOS 30D, verbeterde greep, en 'n groter 64 mm LCD met 230 000 pieksels en 'n groter vertoonhoek. Die Canon EOS 400D met 'n EF-S 18-55mm std. uitrustinglens en nekband Die 400D beskik oor 'n 2.5" TFT LCD (met 'n opsionele batterygreep) 'n Canon EOS 400D met die EF 50 mm f/1.8 II lens "Canon EOS Digital Rebel XTi White paper" (PDF). RobGalbraith.com. Canon U.S.A. 2006. pp. 24–28. Geargiveer vanaf die oorspronklike (PDF) op 2013-02-02. "Canon EOS 400D / Digital Rebel XTi".


Die T'kaibebos (Pteronia incana) is 'n struik wat endemies aan Suid-Afrika is. Dit kom in die provinsies Noord-, Oos- en Wes-Kaap voor. Op die SANBI-rooilys is dit as veilig gelys. Dit kom in renosterveld (Overberg en Swartland) saam met renosterbos voor. Die plant is aromaties en onsmaaklik vir die vee en bevat 'n essentiële olie. Die enigste etnobotaniese inligtings oor hierdie plant is deur die Montagu Museum van die Wes-Kaap opgeteken. Dit is teen griep, koors, niersiektes en rugpyne gebruik. In 2010 is dit aan navorsing onderwerp om te sien of die essentiële olie wat uit die plant verkry kan word mediese waarde het. Die olie bevat veral β-pineen, limoneen, 1,8-cineool, myrceen, spathulenol, p-cymeen and metieleugenol en in kleiner hoeveelhede α-pineen, sabineen, γ-terpineen, terpinen-4-ol, biclogermacreen, globulol and α-bisabolol. Dit blyk veral werksaam teen die gis Cryptococcus neoformans te wees. Dit word ook asbossie, bitterbos, bloubos, bloubossie, laventelbossie, perdebossie, ribbokbos of vaalbossie genoem, maar hierdie name word ook vir ander plantspesies aangewend.


Die raasblaar (Combretum zeyheri Sond.) is 'n boom wat inheems is aan Suid-Afrika. Dit groei in die noordooste van die land. Op die SANBI-rooilys is dit as veilig (LC) gelys. Hierdie bladwisselende boom word 3 – 10 m hoog en kom so ver noord as Kenia voor. Die boom kom ook algemeen voor in die Zeerust, Swartrugens,Rustenburg en Thabazimbie areas bloeiwyses groen vrugte droë vrugte ontkiemende saad Alfabetiese lys van Suid-Afrikaanse bome ook: blaasklapper, fluisterboom, klapper, Nikolaas-klapper, peulbos, raasbos of raasklapper "SANBI-rooilys" (in Engels). Geargiveer vanaf die oorspronklike op 25 Mei 2020. Useful tropical plants.


Die beeskaroo (Pentzia punctata Harv.) is 'n plant endemies aan Suid-Afrika. Dit kom veral in die suidelike Nama-Karoo in die provinsies Noord-, Oos- en Wes-Kaap voor en is op die SANBI-rooilys as 'veilig' (LC) gelys. Die plant is 'n veelvertakte spreidende struikie. Die blare word op 'n stingel gedra; hulle is donserig of onbehaard en het 2-3 pare pinnae. Navorsing op die Tafelberg naby Middelburg, Oos-Kaap (31°35′S 25°10′O / 31.583°S 25.167°O / -31.583; 25.167) het aangetoon dat die oop geel blommetjies van hierdie spesie die volopste besoek van bestuiwende insekte ontvang het. Hierdie streek lê in die somerreënvalgebied op 1150 tot 1649 m hoogte en ontvang ongeveer 341 mm reën per jaar. P. punctata is die volopste blom op die mesa se noordoostelike helling (80% van die waarnemings) en dit word deur 'n groot verskeidenheid insekte besoek. "Plant list" (in Engels). Geargiveer vanaf die oorspronklike op 30 April 2020. ook: berggansie, beeskaroobossie of beesbossie. Daar is nogtans ander plante wat ook beesbossie genoem word.


Ga-Ramakara is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë. Lys van dorpe in Suid-Afrika "Hoofplek Ga-Ramakara". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Hertog van Edinburg, wat genoem is na die stad Edinburg in Skotland, is ’n Britse adellike titel wat sedert 1726 al drie keer herskep is vir lede van die koninklike familie. Die huidige titelhouer is prins Charles, die seun van koningin Elizabeth II. Die titel is op 26 Julie 1726 die eerste keer geskep, deur koning Geroge I vir sy kleinseun prins Frederick, wat die volgende jaar die Prins van Wallis geword het. Die titels wat daarmee saamgegaan het, is Baron van Snowdon in die graafskap Caernarvon, Burggraaf van Launceston in die graafskap Cornwall, Graaf van Eltham in die graafskap Kent, en Markies van die Eiland Ely. Ná prins Frederick se dood het die titel gegaan na sy seun prins George. Toe prins George in 1760 koning George III word, het die titels met die kroon saamgesmelt en ophou bestaan. Koningin Victoria het die titel op 24 Mei 1866 herskep vir haar seun prins Alfred. Die bykomende titels was Graaf van Kent en Graaf van Ulster. Toe Alfred in 1893 die heerser van die twee Duitse hertogdomme Sakse-Koburg en Sakse-Gotha word, het hy sy Britse titels behou.


Suberien is 'n wasagtige stof wat in hoër plante voorkom, en 'n waterdigtingsfunksie het. Suberien is 'n belangrike bestanddeel van kurk, en is vernoem na die kurkeik, Quercus suber. Sy belangrikste funksie is om die beweging van water en opgeloste stowwe te keer. Dit is, net soos lignien, 'n onreëlmatige biopolimeer. Suberien is hoogs hidrofobies en effens "rubberagtig". In wortels word suberien in die radiale en transversale selwande van die endodermale selle gedeponeer. Hierdie struktuur, bekend as die Kaspariaanse band, verhoed dat water en voedingstowwe wat deur die wortel opgeneem word, deur die apoplast by die steel indring, maar eerder die endodermis via die simplast moet verbygaan. Dit maak dit vir die plant moontlik om die opgeloste stowwe wat verder opgeneem word, te selekteer. Dit vorm dus 'n belangrike skans teen skadelike opgeloste stowwe. Wortelbome gebruik byvoorbeeld suberien om hulle soutopname te beperk, aangesien hulle in kusgebiede groei. Suberien kom in die felleem laag van die kurkhuid voor. Dit is die buitenste laag van die bas. Die selle in hierdie laag is dood, en is ryk aan suberien, wat hulle in staat stel om die verlies van water uit onderliggende weefsels te keer.


Lophocalyx biogasi is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Lophocalyx en tot die familie Rossellidae. Die wetenskaplike naam van die spesie is die eerste keer geldig gepubliseer in 2007 deur Menshenina, Tabachnick, Lopes & Hajdu. Van Soest, R. (2011). Lophocalyx biogasi. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=255093. Hierdie artikel is ’n saadjie. Voel vry om Wikipedia te help deur dit uit te brei.